Barneo – soe saar jäises ookeanis - Go Traveli reisikirjad: Reisiajakiri Barneo – soe saar jäises ookeanis - Go Traveli reisikirjad\nBarneo – soe saar jäises ookeanis 1\nMida tähendab Arktika turism ja millal toimus esimene turismireis põhjapoolusele? Viktor Bojarski annab artiklis ülevaate Arktika turismireiside ajaloost, tänapäevast ning Barneo projektist.\nEessõna Tiit Pruulilt\nViktor Bojarski on Venemaa polaarkogukonna elav legend. 1989. aastal osales ta rahvusvahelisel Transantarktika ekspeditsioonil, kus suuskadel ja koerte abil liiguti 6500 kilomeetrit läbi jäise kontinendi.\nViktor pole aga mitte lihtsalt polaarseikleja, vaid ka mees, kes on teinud tõsist teadust nii Antarktikas kui ka Arktikas, uurides 1973. aastast alates jääliustikke tänapäevaste meetoditega. Aastatel 1998–2016 oli ta Peterburis asuva Arktika ja Antarktika muuseumi direktor. Lisaks on ta tegelenud polaarturismi edendamisega.\nTänu Viktor Bojarskile jõudis põhjapoolusele ka esimene eestlane – diplomaat Peeter Kapten. Bojarski osales eestlaste Antarktika200 ekspeditsiooni etapil Tallinn–Kaliningrad. Ta on Eesti Polaarklubi liige.\nVõiks arvata, et praegusel infotehnoloogia tormilise arengu ajastul, mil igaüks saab virtuaalreaalsuse maailma sukelduda, on inimesi raske millegagi üllatada. Ometi tekitab väljend „Arktika turism“, mida kohtab üha sagedamini Venemaa tugevnenud kohalolekut Arktikas kajastavates artiklites ja ülevaadetes ning TV- ja raadiosaadetes, enamikus inimestes just sedasorti hämmingut. Tõepoolest, mis turismist saab selle tavapärases tähenduses juttu olla piirkonnas, kus on pidevalt külm, kus tuiskab rohkem kordi, kui seal on hotelle, kus talvel ei näe koitu ja suvel päikeseloojangut, kus ei ole internetti ega mobiilsidet, kus vesi eksisteerib korraga kolmes olekus... Kuid see on olemas ja on nüüdseks juba ligi kolmkümmend aastat järjekindlalt ja edukalt arenenud.\nTänapäeval saab Arktika turismis eristada kahte peamist arengusuunda, mis justkui meridiaanidena ühendavad kindlalt ja tugevalt kogu põhjapoolust: kruiisireisid aatomijäämurdjatel marsruudil Murmansk – põhjapoolus – Franz Josephi maa saarestik – Murmansk ning suusaekspeditsioonid ja Barneo jääbaasi kaudu korraldatavad helikopterireisid poolusele. Mõlemad suunad kujunesid suuresti välja nõukogudejärgse aja kõige süngemal perioodil Arktikas, kui karmide 1990ndate alguses lagunesid Põhja meretee struktuurid ning lakkasid täielikult teadusuuringud ja tootmistegevus Arktika kõrgetel laiustel. Korraga ei olnud aatomijäämurdjaid ja polaarlennuväge enam vaja ning olukorra tegi veel hullemaks asjaolu, et vältimatult jäid rakenduse ja tööta oma ala parimad spetsialistid, kellest eriti just polaartingimustes oleneb kõik.\nSiit aga sündiski idee kujundada olemasolevad tehnilised võimalused ümber nii, et ajutiselt puuduvate rahvamajanduslike eesmärkide täitmise asemel oleks võimalik täita turismieesmärke. Seda enam, et eelkõige kätkes see endas võimalust külastada põhjapoolust, millest enamik inimesi võisid seni vaid unistada.\nEsimene turismireis põhjapoolusele\n1990. aasta suvel tehti aatomijäämurdjal Rossija esimene turismireis põhjapoolusele. Reis kestis üle kolme nädala ning põhjapooluse kõrval külastati ka Franz Josephi maad, Novaja Zemljad ja Vaigatši saart. Esimesed turistid olid pärit peamiselt Lääne-Euroopast ja USA-st. Kuni tänaseni on turismireisid sellel marsruudil toimunud tõrgeteta suvekuudel juuni lõpust kuni augusti keskpaigani. Reisi kestus on vähenenud 11 päevani, sest programmist on välja jäetud Novaja Zemlja ja Vaigatši saare külastus. Olenevalt nõudlusest tehakse poolusele neli-viis kruiisi aastas, pardal keskmiselt 120 turisti.\nEsimene ekspeditsioon poolusele helikopteril tehti 1992. aastal. Ekspeditsiooni korraldasid kaks Vene ettevõtet: VIKAAR ja BARK. Esimeses turismirühmas oli 12 inimest (kõik Prantsusmaalt). Marsruudil Dikson – Severnaja Zemlja saarestik – põhjapoolus – Dikson lennati kolmel helikopteril Mi-8, kaks neist vedasid reisihelikopteri tankimiseks vajalikku kütust. Üldine läbilend moodustas 90 tundi, millest 20 tundi läks turiste vedava helikopteri arvele. On selge, et sellisel turismiprogrammil ei olnud tulevikuväljavaateid, kui võtta arvesse eelkõige selle kestust ja ohutust.\nKõigest aasta hiljem, 1993, alustati põhjapoolusel turismiprogrammiga, mille raames võeti kasutusele vahepealne jäälennuväli ja ajutine jääbaas ning mis sai hiljem tuntuks Barneo nime all. Barneo projekti esimesed turistid/osalejad olid langevarjurid, kes sooritasid hüppe põhjapoolusele. See projekt sai võimalikuks tänu ajutiste baaside ja jäälennuväljade triivjääle ehitamise tehnoloogiale, mida arendati ja kasutati edukalt aastatel 1960–1980 Arktika kõrgematel laiuskraadidel mitmesuguste teadusuuringute tegemiseks. Kui nende tehnoloogiate kasutamine 1990ndatel lõpetati, tekkis võimalus need ümber korraldada, mis tõi lõpuks kaasa rahvusvahelise projekti väljatöötamise ja elluviimise.\nProjekt sai nimeks Barneo, mis on selle juba 25-aastase rakendamise üsna spetsiifilisi tingimusi arvesse võttes mõnevõrra ebatavaline. Just nimelt Barneo, a-tähega. See väike kavalus on appi võetud selleks, et uinutada selle soojalt kõlava nimega enda valiku õigsuses kahtleva turisti valvsus ning tagada täielik õigus lükata tagasi kõikvõimalikud kaebused ja hagid, kui tegeliku Barneo tingimused ei vasta tema ootustele. Tegelikult tuli see nimi eespool mainitud tehnoloogiaga kaasa kui ühe endise baasi varjunimi.\nTänapäeval on Barneo kompleks, mis hõlmab jäälennuvälja ja elamumooduleid, mis on ehitatud soojapuhuritega köetavatest karkasstelkidest. Umbes 40 m2 standardsesse elamumoodulisse saab üsna mugavasti majutada kümme inimest. Kahte puhkeala, kumbki 80 m2, ühendab ühine köögiplokk. Peale selle on baasis eraldiseisvad elektrigeneraatorite moodulid, garaaž lumekulguri jaoks ja saun. Olenevalt vajadusest saab baasis korraga majutada sada või enam inimest. Tavalise elamutelgi ülespanek võtab aega paar-kolm tundi.\nJäälennuväli tähendab lennurada, mida ehitatakse traktoritega ja viimistletakse nendes tingimustes võimaliku täiuseni käsitsi. Lennuraja keskmised mõõtmed – pikkus üle 1000 meetri ja laius 60 meetrit – jäävad ettenähtud standardite piiresse. Lennuraja kõrvale pannakse püsti suvemeeskonna ja lennudispetšeri telgid. Lennuraja ehitamine on viimane etapp keerulises transpordi- ja logistikaoperatsioonis, mis algab märtsi keskel kahe Mi-8 helikopteri väljalennuga baaslennuväljalt (Krasnojarsk või Surgut) Sredni saarele Severnaja Zemlja saarestikus ning sealt edasi põhja suunas piki 95° meridiaani (idapikkust) Põhja-Jäämere triivjää punkti, mis asub kütusevaru arvesse võttes võimalikult kaugel. Olenevalt tuulest võib see punkt asuda 87.–88. laiuskraadil.\nHelikopterite väljalennuga samal ajal toimetatakse Murmanskisse kohale kütusepaagid helikopterite tankimiseks (üle 300 paagi), mis haagitakse spetsiaalsetel platvormidel lahti. Sinna toimetatakse kohale ka kaks traktorit DT-75 lennuraja ehitamiseks ja need haagitakse samuti lahti spetsiaalsetel platvormidel. Murmanskisse lendab transpordilennuk Il-76, millele laaditakse peale platvormid ja kütusepaagid. Helikopteritest edastatakse Murmanskisse punkti täpsed koordinaadid ja ilmastikutingimused. Kui tingimused on soodsad, väljub lennuk Il-76 marsruudil Murmansk – punkt põhjapooluse meres – Murmansk. Pärast seda, kui lennukist on maa peale lastud kahe helikopteri tankimiseks vajalik hulk kütust, lendab lennuk põhjapooluse lähedal asuvasse punkti, kus maandab langevarjurid ja ülejäänud kütuse. Seejärel naaseb lennuk Murmanskisse. Teise maandamispunkti saabunud helikopterid tangitakse, seejärel lendavad nad otsima lennuvälja ehitamiseks sobivat jäävälja.\nJäälennuvälja ehitamiseks tuleb leida üheaastase jää väli, mille suurus on vähemal 2 × 2 km ja paksus vähemalt 150 cm – just sellise paksusega jääle võib ohutult maanduda lennuk An-74, mis hakkab tegema kõiki reisi- ja kaubavedusid Barneole. Kui sobiv väli on leitud, teatatakse selle koordinaadid Murmanskisse ja lennukiga Il-76 toimetatakse kohale teine üldveos – kaks traktorit ja kütus. Seejärel naaseb lennuk Murmanskisse, et võtta peale ülejäänud kütus, ning lendab baasi ehitamise piirkonda, et teha kolmas ja viimane maandumine. Samal ajal alustatakse lennuraja ehitamisega, mis kestab olenevalt tingimustest kahest viie päevani. Kui rada on lennukite vastuvõtmiseks valmis, väljub Longyearbyenist (Spitsbergen) tehnilise lennuga lennuk An-74, mille pardal on lennuinspektsiooni (Rosaviatsija) esindajad, kes peavad lennuraja tehniliselt vastu võtma, osa baasi ehitamiseks vajalikest vahenditest ja seadmetest ning tulevase Barneo baasi personali ettevalmistusrühma esindajad. Algab Barneo laagri ehitamine, millest võtavad osa kõik jääpangal viibivad ekspeditsiooni liikmed, kes ei ole hõivatud muude tööülesannete täitmisega. Järgmise kahe lennuga tuuakse kohale kõik ülejäänud vahendid.\nKohe, kui baas valmis saab, alustatakse reisijateveoga, et tuua kohale turistid ja teadustöötajad. Hooaeg kestab Barneol tavaliselt kuni kolm nädalat. Selle aja jooksul külastab baasi keskmiselt 200–250 inimest. Hooaja vältel korraldatakse Barneol mitu eri pikkusega suusaretke. Osavõtjad läbivad suuskadel 5–200 km distantse, mis lõppevad alati põhjapoolusel. Osalejate transportimiseks algpunkti, põhjapooluselt evakueerimiseks ja marsruudil kindlustamiseks kasutatakse kahte helikopterit Mi-8, mis on Barneol pidevas valmisolekus. Peale suusaretkede saab programmi raames teha põhjapoolusele helikopterireise, langevarjuga hüpata, põhjapooluse lähistel akvalangiga sukelduda ja isegi pulmapidu korraldada. Traditsiooniks on kujunenud baasi ümbruses korraldatav maraton, millest osavõtjad saavad hiljem helikopteriga põhjapoolust külastada.\nKogu hooaja vältel töötavad Barneo baasis Vene ja välisriikide teadlased, kes uurivad ookeani ja merejääd. Tuleb märkida, et pärast seda, kui triivivate teadus- ja uurimisjaamade töö korraldamine jääolude halvenemise ja kliimamuutuste tõttu 2013. aastal ajutiselt peatati, on Barneo jääbaas praegu ainus Venemaa tugipunkt Arktika kõrgetel laiustel ja usun, et jääb selleks veel pikaks ajaks. Geograafilise põhjapooluse punkt – meie planeedi tipp – meelitab ligi üha uute põlvkondade esindajaid, kes unistavad sellest, et saaksid kasvõi korraks seista punktis, kus salakaval GPS näitab kõigest mõne sekundi vältel igatsetud 90° põhjalaiust ning kiiresti ja veidralt muutuvaid pikkust väljendavaid numbreid. Kuid pikkust, nagu ka aja mõistet, siin punktis ei ole.\nTekst ja foto: Viktor Bojarski, Venemaa teeneline polaaruurija, OOO VIKAAR direktor\nArtikkel on ilmunud Välisministeeriumi koordineeritava Arktika kuu raames. Eesti taotleb vaatlejastaatust Arktika Nõukogus.\nEnn Kaup kommenteeris\n11. veebruar 2021, 10:57\nKena ülevaade keerulisest ja suurejoonelisest ettevõtmisest ning hea näide turismiäri ja teadusuuringute mõlemale kasulikust ühendamisest. Ning Viktor korraldab seda juba ligi 30 aastat!


1. Vanad ametid - European little hearts discover the culture box with their magic steps\n2013. aasta jõulukuu viis õpilased Pärnu Maarja-Magdaleena Gildi ja Mia jõulumaale\nÜheks esimestest projektiüritustest oli grupi 4. ja 5. klassi õpilaste külaskäik Pärnu käsitöölisi ühendavasse gildimajja, kus saime tutvuda vanade ametite tänapäevaste tõlgendustega. Lisaks gildi võlumaailmas ringi piilumisele osalesime käsitöö töötubades - osa õpilasi tutvus villakunstiga ja valmistas viltimistehnikas päkapikke, teine grupp aga maalis saviplaati.\nMaarja-Magdaleena gildi koduleht.\nKa Mia jõulumaal tutvusid õpilased vanade ametitega - tore sepp ühendas traditsioonilise sepatöö tänapäevaste teadmistega füüsikast ja keemiast, jõuluvana memm kõneles ja näitas, kuidas vill vanasti lamba seljast kampsuniks sai. Töötubades said õpilased valida erinevate käsitööliikide vahel ning endale midagi meisterdada.\nJaanuar 2013 oli Sauga Põhikoolis vanade ametite kuu\nRahvusvahelise Comeniuse projekti raames toimus Sauga Põhikoolis jaanuarikuu jooksul mitmeid vanade ametitega seotud ettevõtmisi. Tegevustega alustasime juba detsembrikuu lõpus, kui õpilased tutvusid Mia jõulumaal sepa ametiga ning käisid Maarja Magdaleena Gildi osavate meistrite käe all villast ja savist meisterdamas.\nJaanuaris külastas kogu kool üheskoos Eesti Vabaõhumuuseumi, kus pakaselisest ilmast hoolimata läbisid õpilased toreda vanaaegse koolitunni, külastasid kaupmeest ning tutvusid sepa elukutsega veelgi lähemalt. Koolis peeti ka ametite päeva, mille käigus klassid kehastusid eri ameteid pidavateks karakteriteks ning valmistasid postreid, mis sisaldasid informatsiooni ametite ajaloo kohta.\nAmetite kuu lõpetas kirjatööde näitus, kus õpilased kirjutasid oma vanavanemate ametitest, millest huvitavaimad olid vast raudteetõkke üles-alla liigutaja ning telefonist.


Kuidas saada linnas Tallinn asukohta Kutsari-Härjapea: Buss või Tramm | Moovit\nKuidas saada linnas Tallinn asukohta Kutsari-Härjapea: Buss või Tramm?\nSuunajuhised asukohta Kutsari-Härjapea, Tallinn, kasutades ühistransporti\nJärgnevad transpordiliinid on marsruutidega, mis mööduvad Kutsari-Härjapea lähedusest\nAsukohast Idakeskus, Tallinn 58 min\nAsukohast Mõigu, Tallinn 47 min\nAsukohast Kalev, Tallinn 39 min\nKuidas saada Buss abil sihtpunkti Kutsari-Härjapea?\nAsukohast Idakeskus, Tallinn 70 min\nMillised on lähimad peatused sihtpunkti Kutsari-Härjapea jõudmiseks?\nLähimad peatused sihtpunkti Kutsari-Härjapea jõudmiseks on:\nRocca Al Mare on 536 meetrit, 8 min jalutuskäigu kaugusel.\nTanuma on 913 meetrit, 12 min jalutuskäigu kaugusel.\nRocca Al Mare Kool on 933 meetrit, 13 min jalutuskäigu kaugusel.\nMillised Buss liinid peatuvad Kutsari-Härjapea juures?\nNeed Buss liinid peatuvad Kutsari-Härjapea juures: 21, 21B.\nÜhistransport sihtkohta Kutsari-Härjapea linnas Tallinn\nTahad teada, kuidas saada linnas Tallinn, Eesti sihtpunkti Kutsari-Härjapea? Moovit aitab sul leida parimat viisi, kuidas saada sihtpunkti Kutsari-Härjapea pakkudes sulle lähimast ühistranspordi peatusest samm-sammult suunajuhiseid.\nMoovit pakub tasuta kaarte ja live suunajuhiseid, et aidata sul linnas ringi liikuda. Vaata sõiduplaane, marsruute ja saa teada, kui kaua kulub sihtpunkti Kutsari-Härjapea jõudmiseks.\nOtsid sihtpunktile Kutsari-Härjapea lähimat peatust? Vaata nimekirja peatustest, mis on su sihtpunktile kõige lähemal: Rocca Al Mare; Tanuma; Rocca Al Mare Kool.\nSihtpunkti Kutsari-Härjapea jõudmisel kuuluvad su valikusse Buss või Tramm. Nendel liinidel ja marsruutidel on läheduses peatused - Buss: 21, 21B\nTahad näha, kas sa jõuaksid mõnda teist marsruuti kasutades varem kohale? Moovit aitab sul leida teisi marsruute ja aegu. Saa Mooviti äpi või veebilehe abil suunajuhiseid asukohta või asukohast Kutsari-Härjapea.\nMuudame sihtpunkti Kutsari-Härjapea sõitmise lihtsaks ning seetõttu on meil üle 460 miljoni kasutaja, sealhulgas kasutajad linnast Tallinn, kes peavad Moovitit parimaks ühistranspordi äpiks. Sul ei ole vaja laadida alla eraldi bussi äppi või rongi äppi. Moovit on sinu kõik ühes ühistranspordi äpp, mis aitab sul leida parimat bussi aega või rongi aega.\nSihtpunkti Kutsari-Härjapea, Tallinn läheduses olevad vaatamisväärsused Nätsi Nuki Pulga Coast Of Kopli Bay Kolu Kõrts Köstriaseme Sutlepa Kabel Sassi-Jaani Lau Külapood Rocca Al Mare Ülendi Sepa Sepa Kolga Haabersti Kuie Kool Kahala Vesiveski Jaagu Rocca Al Mare Kool Myfitness Rocca Al Mare\nKuidas saada linnas Eesti ühistranspordiga populaarsete vaatamisväärsuste juurde Linda Line Terminal Nordic Digital HQ Vanemuise Park Merivälja Lepistiku peatus Arigato Spordiklubi Tervise Paradiis Spa Hotel & Water Park TTÜ Spordihoone Räägupesa burger Rimi Nõmme-Harku Terviserada Mustika Keskus Circle K Prisma Kaubanduskeskus Nisu bussipeatus Rocca al Mare Tennisekeskus Starman HQ L'Ermitage Hotel Tallinn Ristiisa Pubi Kultuurikatel\nLähimad peatused sihtpunkti Kutsari-Härjapea linnas Tallinn\nBuss peatused, mis on kõige lähemal sihtpunktile Kutsari-Härjapea, Tallinn\nLihtsam saada Kutsari-Härjapea kasutades app!


Zirk ja Allikvee jõudsid EMil finaali - Postimees Sport: Värsked spordiuudised Eestist ja välismaalt\nZirk ja Allikvee jõudsid EMil finaali\n14. detsember 2017, 13:14\nKopenhaagenis toimuvate Euroopa lühiraja meistrivõistluste teise päeva eelujumistes püstitas Martin Allikvee uue Eesti rekordi ning jõudis õhtusesse finaali. Medalitele saab ujuda ka Kregor Zirk.\nEMi teine päev algas meeste 200 m vabaltujumisega, kus eestlastest oli stardis neli ujujat. Kregor Zirk ujus 200 m vabalt ajaga 1.44,26 ning pääses viiendana õhtusesse finaali, mis toimub Eesti aja järgi täna kell 18.08.\nTeiste Eesti sportlaste tulemused: Andri Aedma 1.48,60 (43. koht), Cevin Anders Siim 1.48,60 (44. koht) ja Nikita Tšernõšev 1.52,81 (54. koht).\nMartin Allikvee ujus 200 m rinnuliujumises uue võimsa Eesti rekordi ajaga 2.05,74 ning pääses seitsmendana õhtusesse finaali, mis toimub kell 18.15. Silver Heina aeg samal distantsil oli 2.14,86 (31. koht).\nKertu Ly Alnek ujus 50 m liblikat ajaga 26,74 saavutades 26. koha ja 100 m vabalt ajaga 54,85 (25. koht).\n100 m seliliujumises saavutas Kregor Zirk 22. koha ajaga 52,12. Armin Evert Lelle aeg samal distantsil oli 53,19 (35. koht).\n100 m kompleksujumises oli Margaret Markvardti aeg 1.02,31, mis andis talle 22. koha.\nSilver Hein läbis 400 m kompleksi ajaga 4.26,53 ning saavutas 25. koha.\n4x50 m kombineeritud teateujumises saavutas Eesti võistkond 18. koha ajaga 1.43,27. Võistkonnas ujusid Sigrid Sepp, Martin Allikvee, Daniel Zaitsev ja Kertu Ly Alnek.


LTI teenused | Tallinna Ülikool\nTallinna Ülikooli loodus- ja terviseteaduste instituut pakub ettevõtetele, õppeasutustele ja teistele organisatsioonidele järgmiseid teenuseid ja töötube, et töötada koos välja tulevikukindlaid lahendusi praktilistele probleemidele:\nIoonide määramine veeproovides ioonkromatograafilisel (IC) meetodil\nAnioonid (F-, Cl-, Br-, NO2-, NO3-, PO43-, SO42-)\nKatioonid (NH4+, Li+, K+, Na+, Ca2+, Mg2+)\nSuhkrute määramine vedelikkromatograafilisel meetodil (kõrgefektiivne anioonvahetuskromatograafia elektrokeemilise detekteerimisega, HPAEC-PAD)\nMääratavad suhkrud: glükoos, fruktoos, sahharoos, maltoos, isomaltoos, maltuloos, trehaloos, gentiobioos, turanoos, meletsitoos, rafinoos, erloos, maltotrioos, müo-inositool, ksülitool, sorbitool, dulsitool, mannitool\nVesilahustuvate polümeersete ainete molekulmasside määramine eksklusioonikromatograafia meetodil (HPLC-RID)\nSelle analüüsi abil saame öelda proovis leiduvate ainete molekulmassid kilodaltonites (kDa).\nProovi geelitugevuse (sh geelistumise ja geeli sulamise temperatuurid) määramine dünaamilise reomeetriga\nReomeetrilised uuringud aitavad hinnata eksperimentaalselt konkreetse proovi viskoossust ja elastsust.\nProovi antioksüdantsete omaduste tuvastamine spektromeetriliselt (ABTS, FRAP, DPPH ja OH-radikaali testid)\nAntioksüdantidele omistatakse väga palju häid omadusi, nagu vananemisprotsesside aeglustamine, krooniliste haiguste ennetamine, kasvajate tekkevõimaluse vähenemine jpm. Antioksüdantsete omaduste olemasolu tootes tõstab selle väärtust.\nKuidas antioksüdandid toimivad?\nAntioksüdandid aeglustavad või takistavad teiste molekulide oksüdatsiooni. Oksüdatsioon on organismides toimuv normaalne igapäevane keemiline protsess. Kui looduslikus oksüdatsiooniprotsessis esineb häireid (nt stressi mõjul), tekivad väga ebastabiilsed ja potentsiaalselt kahjulikud molekulid, mida kutsutakse vabadeks radikaalideks. Vabad radikaalid võivad alustada kahjulike keemiliste reaktsioonide ahelat. Suurim oht inimesele on nende potentsiaal reageerida rakuliste komponentidega nagu DNA või rakumembraan, põhjustades rakkude halvasti funktsioneerimist või isegi surma. Antioksüdandid on ühendid, mis meid selliste protsesside eest kaitsevad.\nPreparaatide mikrobioloogiline uuring\nTestime teie toodet valitud mikroorganismide peal, et näha preparaadi toimet mikroorganismide kasvule. Lisaks saame määrata mikroobide olemasolu tootes, mis aitab hinnata toote bakteriaalset saastatavust kui ka mikrobioloogilist säilivust.\nMikroobikoosluste järjestamine 16S, 18S, ITS meetoditega Illumina MiniSeq sekvenaatoril\nMikroobikooslusi on võimalik tuvastada nii erinevatest keskkonnaproovidest kui ka kliinilistest proovidest.\nLisaks tavapärasele pH mõõtmisele oleme võimelised tänu spetsiifilistele pH otsikutele määrama pH-d erinevates maatriksites. Näiteks saame määrata pH-d otse nahalt, agariplaatidelt kui ka paberilt. Tänu olemasolevale pH-mikrosensorile on meil võimalik määrata pH-d väga väikestes proovikogustes, nt viaalides ja mikroplaatidel. Peale selle on meil võimalik määrata pH-d väga viskoossetes proovides nagu seda on kreemid, värvid, liimid.\nEksperimentides kasutame Mettler Toledo SevenExcellence S475 aparatuuri koos erinevate pH otsikutega.\nTundmatu aine identifitseerimine\nSee analüüs võimaldab tuvastada puhast tahket või vedelat ainet kasutades IR ja Raman spektroskoopiat.\nLooduslike vete ja vesilahuste (nt jookide) hägususe hindamine turbidimeetriliselt\nHägususe mõõtmine on oluline erinevate vedelike kvaliteedikontrollis, nt joogivee, pinnavee, reovee, mahlajookide.\nPreparaatide verehüüvet pidurdavate omaduste tuvastamine koagulomeetriga\nSee analüüs võimaldab tuvastada, milline on teie uuritava preparaadi verehüübimist vähendav toime võrreldes hepariiniga (st tugevam või nõrgem).\nProovide töötlus kõrge intensiivse ultraheliga\nTänu Qsonica Q700 ultrahelihomogenisaatorile on võimalik teostada kontrollitud lagundamist, mis on kiire, efektiivne ja ohutu. Nt sobilik ka rakkude lagundamiseks.\nKannabinoidide (CBD, THC) kvantitatiive analüüs vedelikkromatograafilisel meetodil\nVõimaldab määrata kannabinoidide sisaldust taimses materjalis ja kanepitoodetes.\nSegu komponentide tuvastamine (kvalitatiivne analüüs) vedelik- ja\ngaasikromatograafia meetodil massispektromeetrilise detektoriga\nVõimaldab lahutada keerulise segu komponentideks ja tuvastada segus leiduvad\nkomponendid. Vedelikkromatograafilisel meetodil on võimalik määrata vedelas faasis\nlahustuvaid analüüte ja gaasikromatograafilisel meetodil on võimalik määrata lenduvad\nühendeid (lõhnaained, ekstraktide koostises olevad ühendid jne).\nUuritava aine kontsentratsiooni määramine ühe- või kahekomponentses segus spektrofotomeetrilisel meetodil\nVõimaldab lihtsamas segus määrata uuritava aine koguse tuginedes molekuli võimele\nLisainfo ja kontakt erinevate analüüsiteenuste kohta: keemialabor@tlu.ee\nKõrgetasemeline konsultatsiooniteenus (sealhulgas kosmeetikatoodete arendus ja toime, toidulisandid, probiootikumid, taimsed ekstraktid, biomasside ja loodustoormete väärindamine, (reklaam)tekstide ülevaatamine ja terminoloogia õige kasutuse kontroll, teaduslike ebakõlade tuvastamine videomaterjali stsenaariumites, tehnoloogiliste skeemide ülevaatamine).\nLisainfo: keemialabor@tlu.ee ja kosmeetika@tlu.ee\nUute kosmeetikatoodete (nt kreemid) katsetamine ja retseptiarendus, mille käigus katsetatakse erinevaid koostisosi ja toimeaineid erinevates vahekordades. Teenus hõlmab ka mitmete testide läbiviimist, nt toote toksilisuse, säilivuse, konsistentsi, vananemisvastaste omaduste määramist.\nEesmärgiks on unikaalse ja/või täiendatud kosmeetikatoote koostise väljatöötamine, mis põhineb kliendi täpsetel spetsifikatsioonidel. Omalt poolt pakume teaduslikke uuringuid modernses analüüsilaboris koos spetsialiseerunud tööjõuga.\nVarasemalt on TLÜ loodus- ja terviseteaduste instituut osalenud nt Furcella OÜ, Turbliss OÜ ja LoondSPA OÜ kosmeetikatoodete arendusprotsessis.\nRando Tuvikene: Looduskosmeetika tootearendus\nBusinesses cooperating with universities: Estonian natural cosmetics are full of science - Invest in Estonia ajakiri\nTeadlane: vetikate potentsiaali annaks oluliselt rohkem ära kasutada\nKosmeetikatoodete arendus läbi ADAPTERi\nKosmeetikatoodete efektiivsuse testimine katseisikutel\nPakume nahapinna rasususe, transepidermaalse veekao, niiskusesisalduse, naha pH, värvuse ja punetuse määramise teste, mis on olulised kõikide kosmeetikatoodete väljaarendamisel, nõuetele vastamisel ja efektiivsuse testimisel.\nLisainfo ja kontakt erinevate kosmeetikateenuste kohta: kosmeetika@tlu.ee\nLoe teenusest lähemalt.\nSooritusvõime analüüsi labor\nJalalihaste jõunäitajate hindamine\nIsokineetilist dünamomeetrit Humac Norm kasutatakse lihasjõu tasakaalu ja võimekuse hindamiseks nii üksikute lihasrühmade, kui kinemaatiliste ahelate puhul. Probleemid lihasjõu tasakaalus võivad põhjustada spordis tulemuslikkuse langust ja suurendada vigastuse riski. Samas on lihastasakaalu häirumine ka üks põhilisi vigastusejärgseid tüsistusi. Isokineetiline dünamomeeteriga on võimalik anda tagasisidet vigastuste järgse taastumise efektiivsusest või ebapiisavast taastumisest enne planeeritud treeningkoormuste tõstmist. Treeningprotsessi juhtimise seisukohast on võimalik hinnata lihasrühma jõu- ja võimsusnäitajaid sõltuvalt liigese asendist ja liigutuse sooritamise kiirusest ehk millise liigesasendi ja liigese nurkkiiruse juures on lihastöö sooritamise määr kõige suurem ja kuidas see seostub erialase tegevusega.\nHüppetestide läbiviimiseks kasutatakse mõõtmissüsteemi OptoJump. Hindamisel rakendatavad testiprotokollid on peamisest suunatud plahvatusliku jõu, alajäsemete jõuvõimekuse erinevuste ja anaeroobse võimekuse hindamiseks. Saadud tulemuste põhjal saab parandada treeningjuhtimist, tuginedes täpsetele mõõtmistulemustele.\nSeca mBCA 515 on biolektrilise takistuse meetodil töötav meditsiiniline seade, millega mõõdetakse maksimaalselt 20 sekundi jooksul inimese keha koostist. Testimise käigus hinnatakse järgmiseid parameetreid: baasainevahetuse väärtust, keha üldist veesisaldus, rakuvälist ja rakusisest vee hulka, rasvaprotsenti, rasvavaba kehamassi, metaboolset vanust. Lisaks lihasmassi ning selle jaotuvust üla- ja alajäsemetel ning kerel. Eelpool loetletud parameetrite alusel on võimalik hinnata uuritava tervislikku seisundit ja toitumust.\nFMS test – Tugiaparaadi funktsionaalse seisundi hindamise test\nFMS sisaldab seitset põhilist liikumismustrit, mis on väljatöötatud tugiaparaadi liikumispiirangute või muutuste kiireks ja lihtsaks tuvastamiseks. Seitsme alamtesti videoanalüüsi põhjal tuuakse välja funktsionaalsed piirangud liigutustegevuses ning kehapoolte vahelised asümmeetriad. Samuti annab test võimaluse hinnata piiranguid liigeste liikuvuses, lihastraktide vähenenud elastust, dünaamilist ja staatilist tasakaaluvõimet. Saadud tulemuste põhjal antakse soovitusi vigasuste riski vähendamiseks ning treeningharjutuste mitmekesistamiseks.\nJalgratturite erialase aeroobse ja anaeroobse võimekuse hindamine\nKonkreetse sportlase funktsionaalsete iseärasuste ja erinevate füsioloogiliste süsteemide võimekuse ehk erialase võimekuse üksikute komponentide selgitamiseks on üldjuhul vajalik sooritusvõime laboratoorne hindamine kontrollitud tingimustes. TLU sooritusvõime analüüsi laboris viiakse jalgratturite testimine läbi veloergomeetril Cyclus 2, kuhu paigaldatakse sportlase isiklik võistlusratas, mistõttu on testimise tingimused võimalikult lähedased harjumuspärasele rattasõidule. Ratturite aeroobse võimekuse hindamisel kasutatakse klassikaliselt kardio-plumonaarset koormustesti gaasianalüsaatoriga, kus tõusva koormuse tingimustes jälgitakse südametöö ja hingamistegevuse muutusi ning mille käigus määratakse sportlase organismi üldine aeroobne võimekus ja potentsiaal. Samuti määratakse treeningute juhtimisel kasutatavad aeroobne ja anaeroobne lävi ning hinnatakse erinevate füsioloogiliste süsteemide võimekust ja ratsionaalsust erinevatel koormuslävedel. Lisaks üldisele hapnikutarbimise võimekusele vaadeldakse ka reielihaste, kui rattasõidul põhikoormust kandva lihasrühma, lokaalset hapniku kasutust ehk saturatsiooni, mis paralleelselt üldise hapnikutarbimise näitajaga võimaldab täpsemalt välja tuua kas sportlase aeroobne sooritusvõime on rohkem piiratud üldise hapnikutrantspordi võimekuse või lokaalse lihasvastupidavuse osas.\nLisaks koormustestiga hinnatavatele aeroobse võimekuse näitajatele, viiakse läbi ka anaeroobset võimsust ja mahtuvust mõõtev 30s sprinditest isokineetilises (fikseeritud pedaalimissageduse) režiimis. Testimiskompleksi läbiviimise tulemusena saadakse ülevaade jalgratturi erialase võimekuse tasemest ning profiilist ehk tugevustest, nõrkustest ja olulisematest sooritusvõime piirajatest.\nLisainfo ja kontakt erinevate sooritusvõime analüüsi labori teenuste kohta: spordilabor@tlu.ee\nTöötoad koolidele ja õppeasutustele\nTulge meile külla! Tallinna Ülikooli loodus- ja terviseteaduste instituut pakub koolidele, ettevõtetele ja teistele organisatsioonidele järgmiseid teenuseid ja töötube:\nTeenus Teenus sisaldab Kestvus Hind\nEkskursioon laboritesse (füüsika, keemia, bioloogia ja\ninstituudi õppimisvõimaluste tutvustamine) Ekskursiooni läbiviimine instituudi inimese poolt\nKeemia tunni läbiviimine kooli enda õpetaja poolt Laborivahendid, ettevalmistus, labori koristus\nFilmimine laboris Laborandi kohalviibimine kogu filmimise perioodi ajal, labori koristus, labori üldkulu\n140 EUR + KM\nTöötuba (kuni 14 inimest) Töötoa läbiviimine, laborivahendid, ettevalmistus, labori koristus 45 min 150 EUR\nLiikumine meie ümber. Erinevad liikumise mudelid. Nende uurimine digitaalsete sensorite abil Neeme Lumi\nReaktsiooniaja määramine autosõitu imiteerides\nTemperatuuri mõõtmine. Kas soolane supp ja magus tee keevad samal temperatuuril?\nPerioodilised liikumised meie ümber. Võnkumiste uurimine. Füüsika karusellil\nUurime ilma. Ilmajaam koos Sinuga\nGaaside uurimine rõhu, ruumala ja temperatuuri muutumisel. Isoprotsessid\nElektriväli ja magnetväli - lahutamatud kaaslased\nElekter Sinu kodus\nKui väike on väike? Väikseima konstandi Plancki konstandi määramine\nLaboratoorseks tööks mõeldud radioaktiivsete elementide kiirguse uurimine\nKaasav elu – kas erivajadus on eriline?\nIga semestri alguses anname teada ekskursioonide ja töötubade toimumise nädalapäeva. Tasuliste teenuste puhul sõlmitakse eelnevalt leping, mis on aluseks arve esitamisele.\nPakutavad teemad on veel täiendamisel!\nÖkoloogia keskuse teenused\nTutvu lähemalt ökoloogia keskuse teenustega\nLast updated 01.07.2022 kell 13.18


1 RAVIMI OMADUSTE KOKKUVÕTE 1. RAVIMPREPARAADI NIMETUS Pangrol 25000, gastroresistentsed kõvakapslid 2. KVALITATIIVNE JA KVANTITATIIVNE KOOSTIS Pangrol üks gastroresistentne kapsel sisaldab toimeainena 269,67 350,25mg pankrease pulbrit minimaalse aktiivsusega: ühikut lipaasi, ühikut amülaasi, ühikut proteaase Abiainete täielik loetelu vt lõik RAVIMVORM Gastroresistentne kõvakapsel. Kollakasrohelised/heleoranžid želatiinkapslid helepruunide, läikivate, homogeensete gastroresistentsete minitablettidega. 4. KLIINILISED ANDMED 4.1 Näidustused Tsüstiline fibroos (mukovistsidoos). Pankrease eksokriinne alatalitlus (ensüüm-asendusravi). 4.2 Annustamine ja manustamisviis Ravi eesmärk Pangrol 25000`ga on säilitada normaalne kehakaal ja väljaheite sagedus ning konsistents. Pangrol annus määratakse sõltuvalt pankrease puudulikkusest ja toidu koostisest. Reeglina on tavaline annus ühikut lipaasi toidukorra kohta. Kui arst ei ole määranud teisiti, tuleb võtta 1 kapsel Pangrol söögikorra ajal (vastab ühikule lipaasile toidukorra kohta). Vajalik annus võib aga olla ka suurem. Annust võib suurendada ainult arsti järelevalve all vastavalt sümpomite taandumisele (nt steatorröa, kõhuvalu). Ööpäevast ensüümiannust ühikut lipaasi/1 kg kehakaalu kohta ööpäevas ei tohiks ületada. Pangrol kapslid tuleb tervelt alla neelata koos küllaldase hulga vedelikuga toidukorra ajal. Patsiendid, kes ei saa terve kapsli allaneelamisega hakkama, võivad kapsli avada ning tühjendada sisu sobivasse anumasse (näiteks klaasi) ja need tervelt alla neelata vähese vedelikuga. Ravi kestuse määrab arst vastavalt haiguse kulule. Laste annused määrab arst. 4.3 Vastunäidustused Ülitundlikkus toimeaine, sea (seavalgu) või lõigus 6.1 loetletud mis tahes ravimi ükskõik millise abiaine suhtes. Äge pankreatiit või kroonilise pankreatiidi äge faas.\n2 4.4 Erihoiatused ja ettevaatusabinõud kasutamisel Teadaolevateks komplikatsioonideks tsüstilise fibroosiga patsientidel on soole obstruktsioonid. Seepärast tuleb iileusesarnaste sümptomite esinemisel arvestada soolestriktuuride võimalusega. Pangrol sisaldab toimeainena aktiivseid ensüüme, mis suulimaskestal vabanedes (kui ravim suus katki närida) võivad põhjustada suu limaskesta membraanide kahjustusi (haavandumist). Seetõttu tuleb kapsel neelata tervena või juhul kui kapsel avada, tuleb selle sisu neelata tervena, ilma purustamata. 4.5 Koostoimed teiste ravimitega ja muud koostoimed Foolhappe imendumine võib samaaegsel pankreatiini sisaldava preparaadi kasutamisel väheneda, mistõttu võib osutuda vajalikuks foolhappe lisaannuste kasutamine. Pangrol samaaegsel kasutamisel koos veresuhkrutaset alandavate suukaudsete antidiabeetiliste ravimitega nagu akarboos ja miglitool võib viimaste toime väheneda. 4.6 Fertiilsus, rasedus ja imetamine Ravimi Pangrol kasutamise kohta rasedatel ei ole piisavalt andmeid. Loomkatsete tulemused ei ole piisavad, et otsustada ravimi toime üle rasedusele, loote arengule, sünnitusele ja postnataalsele arengule (vt lõik 5.3). Võimalik risk inimestel pole teada. Ravimit Pangrol ei tohi raseduse ajal kasutada kui see pole hädavajalik. 4.7 Toime reaktsioonikiirusele Pangrol l ei ole või on ebaoluline toime autojuhtimise ja masinate käsitsemise võimele. 4.8 Kõrvaltoimed Kõrvaltoimete esinamissageduste hindamisel võetakse aluseks alljärgnev jaotus: Väga sage: 1/10 Sage : 1/100 kuni <1/10 Aeg-ajalt: 1/1000 kuni <1/100 Harv: 1/ kuni <1/1000 Väga harv: <1/ Teadmata: (esinemissagedust ei saa olemasolevate andmete alusel hinnata) Seedetrakti häired Väga harv: Kõhulahtisus, ebamugavustunne kõhus, kõhuvalu, iiveldus, oksendamine. Pankreatiini suurte annuste manustamisel tsüstilise fibroosiga patsientidele on kirjeldatud striktuuride teket ileotsekaalses ja jämesoole astsendeeruvas osas. Uuringud Teadmata: Tsüstilise fibroosiga patsientidel, eriti juhul kui ravimit kasutatakse väga suurtes annustes, võib suureneda kusihappe eritumine uriiniga. Kusihappe liiga suure sisalduse tõttu uriinis tekkida võivate kivide ärahoidmiseks, tuleb kontrollida kusihappe sisaldust uriinis.\n3 Immuunsüsteemi häired Väga harv: Varast tüüpi allergiliste reaktsioonide esinemist (nt nahalööve, nõgestõbi, aevastamine, pisaravool ja bronhospasm, hingeldus) ja seedetrakti ülitundlikkus on kirjeldatud pankreatiini kasutamisel. Võimalikest kõrvaltoimetest teavitamine Ravimi võimalikest kõrvaltoimetest on oluline teavitada ka pärast ravimi müügiloa väljastamist. See võimaldab jätkuvalt hinnata ravimi kasu/riski suhet. Tervishoiutöötajatel palutakse teavitada kõigist võimalikest kõrvaltoimetest kaudu. 4.9 Üleannustamine On teatatud, et väga suurtes annustes, eriti tsüstilise fibroosiga patsientidel, võib seostada kusihappe suurenemine seerumis ja uriinis. 5. FARMAKOLOOGILISED OMADUSED 5.1 Farmakodünaamilised omadused Farmakoterapeutiline grupp: seedimist soodustavad ained, ensüümpreparaadid (lipaas, proteaas jne). ATC-kood: A09AA02. Pangrol sisaldab pankreatiini. Pankreatiin on imetaja (tavaliselt sea) pankreasest saadud pankrease pulber, mis sisaldab pankrease ekskretoorseid ensüüme lipaas, alfa-amülaas, trüpsiin ja kümotrüpsiin, samuti ka teisi ensüüme. Lisaks sisaldub pankreatiinis ka mitte-ensümaatilisi koostisosi. Seedepotentsiaali määravad ensümaatiline aktiivsus ja ravimi galeeniline vorm. Otsustav on lipaasi ensümaatiline aktiivsus ning trüpsiini sisaldus, samas kui amülaasi aktiivsus on oluline ainult tsüstilise fibroosi ravis, sest polüsahhariidide lõhustumine toidus jääb muutumatuks isegi kroonilise pankreatiidi korral. Pankrease lipaas eraldab rasvhapped triatsüülglütseriidi molekulist 1. ja 3. positsioonilt. Sel moel tekkivad vabad rasvhapped ja 2-monoglütseriidid imenduvad kiiresti peamiselt peensoole ülaosast, sapphapete toimel. Loomade pankrease lipaas nagu ka inimese lipaas on happe suhtes tundlik, mistõttu tema lipolüütiline aktiivsus inaktiveeritakse pöördumatult ph langemisel alla 4. Trüpsiin aktiveeritakse trüpsinogeenist autokatalüütiliselt või peensoole peristaltika tõttu, ta mõjutab teiste proteolüütiliste ensüümide (endopeptidaas) aktiveerumist. Endopeptidaasi toime tõttu katkevad lüsiini ja arginiini peptiidsidemed, mis tagab koos teiste ensüümidega valkude lõhustumise aminohapeteks ja väikesteks peptiidideks. Alfa-amülaas toimides endoamülaasina lõhustab glükoosi sisaldavad polüsahhariidid väga kiiresti ning tema toime on seetõttu tavaliselt piisav ka haiguse käigus tekkiva pankrease sekretoorse aktiivsuse olulise languse puhul. 5.2 Farmakokineetilised omadused Pankreatiin ei imendu seedetraktist, vaid väljutatakse seedemahlade või bakterite poolt lõhustatuna või denatureerituna väljaheitega. Maos vabanevad minitabletid iselahustuvast kapslist ja jaotuvad ühtlaselt seal olemasolevas toidumassis. Minitablettide gastroresistentne kate kaitseb happetundlikke ensüüme inaktiveerimise eest maohappega maopassaaži ajal. Ensüümid vabanevad alles neutraalses või kergelt aluselises soole-\n4 keskkonnas kus minitableti kate on lahustunud.. Kuna pankreatiin ei imendu, puuduvad andmed selle farmakokineetika ja biosaadavuse kohta. Pankreatiini efektiivsust hinnatakse galeenilisest preparaadist ensüümide vabanemise hulga ja taseme kaudu, mis vastab seega galeenilisele biosaadavusele. 5.3 Prekliinilised ohutusandmed Prekliinilisi uuringuid pole läbiviidud. Süsteemsed toksilised toimed pole tõenäolised tõenäolised pärast pankrease pulberi suukaudset manustamist.. 6. FARMATSEUTILISED ANDMED 6.1 Abiainete loetelu Minitableti sisu: Hüdrogeenitud kastoorõli, Kolloidne ränidioksiid, veevaba, Magneesiumstearaat, Naatriumkroskarmelloos, Mikrokristalliline tselluloos. Minitableti kate: Metakrüülhappe etüül akrülaat kopolümeer (1:1) dispersioon, Talk, Trietüültsitraat, Simetikooni emulsioon, Makrogool sobitaan tristearaat, Metüültselluloos, Dimetüülsiloksaan lõpp-hüdroksüleeritud, Makrogool stearaat, Mono- ja diglütseriidid, Makrogool, Ksantaangummi, Triglütseriidid, Bensoehape, Glütseriin, Naatriumkloriid, Oktametüültsüklotetrasiloksaan, Sorbiinhape, Väävelhape, Puhastatud vesi. Kapsel: Raud (III) oksiid (E172), Raud (III) hüdroksiid oksiid x H2O (E172), Zelatiin, Indigokarmiin (E132), Kinoliinkollane (E104), Titaandioksiid (E171). 6.2 Sobimatus Ei ole teada.\n5 6.3 Kõlblikkusaeg 2 aastat. Pärast pudeli esmast avamist 6 kuud. 6.4 Säilitamise eritingimused Hoida temperatuuril kuni 25 C 6.5 Pakendi iseloomustus ja sisu Plastikpudelis 20, 50, 100 või 200 kapslit Kõik pakendi suurused ei pruugi olla müügil. 6.6 Erihoiatused ravimpreparaadi hävitamiseks ja käsitlemiseks Kasutamata ravim või jäätmematerjal tuleb hävitada vastavalt kohalikele seadustele. 7. MÜÜGILOA HOIDJA BERLIN CHEMIE AG (Menarini Group) Glienicker Weg Berliin Saksamaa 8. MÜÜGILOA NUMBER ESMASE MÜÜGILOA VÄLJASTAMISE/MÜÜGILOA UUENDAMISE KUUPÄEV Müügiloa esmase väljastamise kuupäev: Müügiloa viimase uuendamise kuupäev: TEKSTI LÄBIVAATAMISE KUUPÄEV Ravimiametis kinnitatudseptembris 2014


Avaleht - Harju Spordiklubi\nRegistreeru Harju Spordiklubi treeningutele\nHarju Spordiklubi on eelkooliealistele lastele mõeldud spordiklubi. Meie eesmärgiks on nakatada kõiki lapsi spordipisikuga juba varajases eas. Positiivne tagasiside läbi sportimise on üks alustest, mis tagab lapse tahte olla sportlik ka tulevikus.\nHarju Spordiklubi treeningud on mõeldud kõikidele lastele, kes pakatavad energiast ning armastavad eelkõige liikuda ja mängida. Väga tähtis on, et lapse treeningud varajases eas oleksid eakohased, mängulised ja lõbusad – seda kõike me ka pakume.\nEelkooliealised lapsed arenevad eelkõige füüsiliselt liikudes. Pakume sportimiseks turvalist keskkonda ning positiivseid emotsioone, mis on vundamendiks, et laps tahab olla sportlik ka tulevikus. Läbi tegutsemisrõõmu ja eduelamuse aitame lapsel leida „OMA MINA“ spordis.\nMeie treeningutel arendatakse lapse järgmisi omadusi:\nSotsiaalsus (grupis tegutsemine)\nHarju spordiklubi on tervist edendav huvikool, mille eesmärgiks on luua kõikidele väikestele lastele turvalised ning võimalikult head tingimused sportimiseks. Meie põhieesmärk on tagada laste füüsiline areng juba varajases eas, arendades kõiki eluks vajalikke omadusi läbi eakohase treeningu – alates kehatunnetusest kuni sotsiaalsete võimeteni välja.\nArvestades iga lapse võimeid ning eripära, omandavad Harju Spordiklubis käivad lapsed baasteadmised ning oskused sportimises, mille tõttu on neid tulevikus lihtsam suunata oma „õige“ spordiala leidmisel. Meie leiame, et sportimine ning enese füüsiline liigutamine on hea tervise alus. Tervete eluviiside ja harjumuste kujundamine ning positiivse emotsiooni saamine läbi sportimise on vundamendiks, et laps tahab olla sportlik ka tulevikus.\n© 2018 Harju Spordiklubi eesmärgiks on nakatada kõiki lapsi spordipisikuga juba varajases eas.


Kompany ei tunne uue lepingu saamise osas mingit pinget - Jalgpall24\nPealeht / Klubid / Kompany ei tunne uue lepingu saamise osas mingit pinget\nKompany ei tunne uue lepingu saamise osas mingit pinget\n06/02/2019\tKlubid, Manchester City Kommenteeri\nManchester Cityga kolmekordseks Premier League’i võitjaks kroonitud klubi kapten Vincent Kompany ei tunne uue lepingu saamise osas mingit pinget. 32-aastase leping lõpeb Cityga suvel ning peatreener Pep Guardiola on öelnud, et klubi väärtustab keskkaitsja panust ning uus diil sõltub, kas mängumees tahab ise veel jätkata.\nAlavormi ja vigastustega maadlenud Belgia koondise kaitsja on riietusruumis ja mänguvormis olles liider ka palliplatsil ning annab tiimile palju juurde. “Olen hetkel priviligeeritud positsioonis, sest saan klubiga niivõrd hästi läbi. Oleme nagu partnerid,” ütles Kompany Sky Sportsile.\n“Siin klubis ei tee keegi rutakaid otsuseid. Meil on palju mänge veel ees ja oleme neljas tiitlirallis veel sees, samuti on mu leping ju veel kehtiv. See ongi tähtis, sest pole põhjust kaugemale vaadata. Kõik on rahulikud ja lõdvestunud,” lisas belglane.\nEelmine Carragher: Manchester Unitedil on Liverpoolist parem tiim\nJärgmine Brightoni peatreener: kodumängude seeriast sõltub meie püsimajäämine


Kinkepakk ProBioPro+ - KUNI 10 MILJARDIT ELUSKULTUURI!\n1. 25.99 € 10.00 €\nKinkepakk ProBioPro+ sisaldab 120 kapslit. Komplekstoode, mis sisaldab ühes kapslis kuni 10 miljardit soolestikusõbralikku bakterit. Rikastatud inuliiniga, mis on toiduks soolestikusõbralikele bakteritele. Spetsiaalse koostistega kapsel kaitseb eluskultuure väga happelise mao keskkonna eest, kandes need ohutult seedesüsteemi. 7 kõige tähtsamat bakterikultuuri (laktobatsillid ning bifidobakterid).\nLaktobatsillidele ja bifidobakteridele – viidatakse kui inimkehale kasulikele „soolestikusõbralikele“ bakteritele. Soolestiku mikroflooras elab osaliselt ka „vaenulikke“ baktereid, mis toodavad toksiine – nende üleliigne hulk võib viia pikaajaliste ja krooniliste terviseprobleemideni. Kui „vaenulike“ bakterite osakaal on kuni 15 % soolestiku mikrofloorast, suudab see veel tasakaalus püsida ning oma osa täita. See on aga tähtis, kuna soolestikus asub suurim osa immuunsüsteemist (kuni 80 %),\nLisateave: Toidulisand on läbinud teavituse Eesti Veterinaar- ja Toiduametis 29.02.2016


Bronx, Kingad - Euroopa suurim kingavalik | FOOTWAY.ee\nBronx - nahast kingad linnaseikluste jaoks\nBronx on Hollandi ettevõte, mis valmistab kvaliteetse nahast ja seemisnahast jalatseid. Bronxi tunne on tavaliselt lahkuv koos lõbusate joontega ja terava stiilitunnetusega. Tipptase ja meisterlikkus kuuluvad enam kui 125 aasta vanusesse traditsiooni ning Bronxi kingad meeldivad kingahuvilistele kõikjal. Footway pakutavas Bronxi kingade valikus on midagi kõigile, nii peenelt moodsate igapäevaste mudelite kui ka ennekuulmatult pilkupüüdvate peokingadega. Valides rohkem kui 100 mudeli vahel peaksite suutma rahuldada nii kaine professionaal kui ka metsik osaleja.\nTeie Bronxi kingade eest hoolitsemine\nBronxi kingad on peaaegu eranditult nahast valmistatud, nii et nende eest hoolitsemisel peate olema sama ettevaatlik kui kõigi kvaliteetsete nahast kingade paari puhul. Võite sirge nahast puhtaks pühkida, kuid suede tuleks hoida niiskuse eest ja harjata ainult kuiva harjaga. Hoidke kõik kingapaarid otsese kuumuse allikatest (radiaatoritest või päikesepaistelistest kohtadest) eemal, kuna kõrge temperatuur võib naha kuivamist ja pragunemist põhjustada.\nStiilinõuanded Bronxi kingadele\nBronxi stiil on sama mitmekesine ja muutlik kui teie kõikuvad tujud. Kui teil on sinine päev, saate oma mereväe teksapüksid sobitada siniste libisevate paaridega või isegi siniste pumpadega. Seal on erineva kõrgusega ja stiilsetes värvides saapad. Kui lähete linna peale, siis miks mitte minna metsikult mustriliste kiilusandaalide paari järele? Need aitavad teid kindlasti märgata ja suurendavad nii teie jalgade mugavust kui ka öist põnevust.\nBronxi kingad saidil Footway\nKui teil tekkis küsimus, kas meil on teie lemmik kingapaari laos, siis ärge häirige. Kiire tarnimise hõlbustamiseks on meie poliitika hoida kõik meie veebisaidil reklaamitavad kingad laos. Kui tellite kingi, mis on valmis mõneks eelseisvaks sündmuseks, näiteks pulmadeks või tööpidudeks, saame need kohe pärast tellimuse esitamist kohale toimetada. Ükskõik, kas lähete mokassiinide, kõrgete kontsade või kõrge kontsaga pitsi külge, on meil see, mida otsite. Kui teil on probleeme tellimisega, võtke lihtsalt ühendust telefoni või e-posti teel ja meie sõbralikud töötajad abistavad teid.


not/yet another baby blog: Jooksmise MÕTE on peas. Hästi.\nMa ei tunne ikka veel enda keha ära! See on lihtsalt nii imelik! Nüüd siis saan aru - mingeid "allahindlusi" siin enam ei ole.\nKusjuures, selle kõige juures, on mul tunne, et võtan järjest muudkui alla. Jaa, tunne, IKKA VEEL EI OLE MUL KAALU. Kes ei tea, siis see läks raseduse lõpus mu jalge all sodiks :D Teksad, mis peale sünnitust ei tulnud üle puusade, mingid nädalad hiljem kiitsin, et jess, jalga sain, on nüüd juba isegi laiad natuke. Enne rasedust olid need mulle suured, nii, et asi edeneb. Aga see kõht ...\nSaiavorm, kräsupea kook, saiakesed (mingi kohupiima, rammusate kreemiasjadega) - sellised asjad. Ma igaks juhuks ütlen, et ma ei söö neid asju tihti, sest ma tõesti ei tohi isudele järgi anda - ma oleksin suhkruhaige. Johanile ei taha ka seda. Aga mõnikord olen ikka söönud. See, et ma ei tohi süüa ja see tore jutt - see tähendab seda, et ma päevad läbi muudkui mõtlen nendele söökidele, mida ma ära sööksin. Kuni olen täiesti närvis, et KOHE on vaja midagi, kasvõi suhkrut sisse kallata.\nSellised hetked olen isegi ära lahendanud - suvalised Kalevi küpsised olid kodus, muud mitte midagi ja ma tegin need tükkideks, piim peale ja sõin küpsiseid piimaga. Ahh?! Millal ma enne olen seda teinud või üldse vajanud?\nTrenni peaks tegema. Jaanusega kokkulepe tehtud, et kuule, oled Johaniga ja hakkan metsa vahel jooksmas käima. See kokkulepe oli tehtud juba päris mitu päeva, kui mitte nädal või rohkem tagasi. Mis te siis arvate, palju ma jooksmas olen käinud? Johanil, nagu kiuste, kõhuhädad peal olnud, mis tähendab seda, et kui tal jamasti, siis ta tahab suht tihti mind ja Jaanus pole nii teemas. Ja kui tuleb selline pausi koht, kus ta rahuneb või magab või niisama heas tujus, siis on vaja Jaanusel ka tööd teha, siis on vaja tal minna kuskile, siis on vaja mul süüa magusat ja magada ja siis on üldse paduvihm ka jne jne. Ehk siis rida vabandusi, miks ma ei ole läinud. Ok, Johani vaevused, mida ei ole tihti, on tõesti põhjus, siis tal on minuga parem. Aga kõik muud korrad - me ei võta seda aega julmalt ega pane paika, selles on asi. Ehk siis kättevõtmise asi.\nPostitaja: Lilli Lees-Leesmaa kell 01:00:00\nElis Lukas 7. september 2016 05:43\nMa olen algkaalus tagasi ja tglt imetanisnõustaja ütles et see võibki mulle saatuslikuks saada. 4-6 kuud võib julgelt kodus lebotada :)\nAga jahm... Kõht läheb korda kõige viimasena... Mul on ta siiamaani pehme ja lodev, kuigi kaal on justkui alguses tagasi.\nAga magusavajadus on tingitud rinnaga toitmisest, täiesti normaalne :)\nMa võiks näiteks valgest jäätisest ennast ogaraks süüa. Ma vihkasin varem valget jäätist. Ja kui saa nüüd digestive küpaiseid mainid siis võiks ju neid sinna jäätise sisse panna :P kõlab isuäratavalt..\nElis Lukas 7. september 2016 05:44\nLilli Lees-Leesmaa 7. september 2016 09:17\nMul ei olegi nii väga eesmärk peenike voi kribu olla, vaid tahaks lihtsalt tugev ja vormis olla. Tuleb rohkem kärutada jah vist, on kõik õnnelikud :D\nMariliis Saar 7. september 2016 09:38\nMa saan tegelikult aru, et emmed tahavadki vahel lihtsalt üksi oma mõtetega olla, aga ka mina esialgu soovitan lapsega jalutamise ja sportimise ühildada. Meil siin Tartus näiteks päris palju välijõusaale ja spordiradasid, ilmselt pole Tallinn kehvem :) Käruga saab ka sörkida täiesti edukalt. Teed vahele mõned kükid, väljaasted ja kätekõverdused (noh, poomi/pingi najal on kergem) ja vorm peaks tagasi tulema nigu niuhti. Kõhule teha kergemaid harjutusi, et lihased jõuaksid vaikselt endisesse vormi tagasi. Esialgu kasvõi pinguta kõhulihaseid või nö hoia kõhtu kõvasti sees mingite intervallidega. Edasi juba plank nt, mis on hea terve keha lihaste toonusele. Pikk pläma sai nüüd. Anna mulle andeks :) Mul endal lihtsalt sellised plaanid.\nliis 7. september 2016 09:51\nAnonüümne 7. september 2016 10:14\nÄra muretse, sa võid süüa ükskõik kui rammusaid asju, ikka võtad alla :)\nAnonüümne 7. september 2016 11:58\nSuur magusaisu näitab, et Sa tarbid liiga vähe rasvasid, imetamine võtab palju energiat ja rasv on suurim energiaallikas. Proovi pähkleid, seemneid, avokaadot jnejne. Usu, nädalaga hakkab juba parem :)\nJane Mõttus 8. september 2016 10:29\nEndast rääkides. Mul pliks kolm nädalat vana kohe ja kaal on paar kilo väiksem kui ennem rasedust. Ega ma väga juurde ka muidugi ei võtnud. Keisrist taastumisel on eelnev treenitus ikka suureks abiks. Praegu muidugi on enamus asju mulle keelatud. Raskusi tõstma võin hakata alles kolme kuu pärast. Mu hantlid ja kangid nutavad juba keldris :D Praegu teen vaikselt kükke, väljaasteid, aknalaua toel kätekõverdusi ja pool planking'ut. Väikesed kogused, rahulikult ja enesetunde järgi. Pikki maid me jalutada ei saa, kuna tissimaniakk hakkab üürgama. Loodan, et üks päev ehk.. Muidu ka plaanis käruga jooksmas käima hakata, kui tervis korras ja tips natuke pikemat magab. Ma pole inimene, kes lihtsalt lebotaks. See ajab hulluks :) Paar nädalat voodis olnud ja selline tunne, et saan lamatised vms.\nPihel 8. september 2016 14:55\nMul 3kuune tita. Mingi hetk hakkasin tegema kergemaid kõhulihaste harjutusi. Alguses lihtsalt kõhu sees hoidmine, siis jalgratas selili ja väiksed ülakeha tõsted. Läheb kõht ilusamaks küll. Aeroobseks trenniks teen kiires tempos kõnniringe. 4-5 km korraga, beebi kõhukotiga kaasas. Paar korda olen jooksnud ka, käruga, aga hetkel isegi tundub selle jaoks vara. Kaal veel u 2 kilo raseduse-eelsest üle. Magusaisu jaoks söön isetehtud müslit mustikatega. Seal suhkrut pole, aga rosinaid, pähkleid, sellist kraami. 3 korda päevas. Nüüd jälle tahaks süüa. Natuke kohvi ja müslit. Ja juustu tahaks ka :)\nK 9. september 2016 00:44\nNaised! Olge palun kõhulihaste treenimisega pärast sünnitust ettevaatlikud! :) Et ma teiste tarka juttu kordama ei hakkaks, siis panen lingi.\nTasub lugeda, päriselt ka. :)


Tallinnas kohtuvad rahvusparlamentide Euroopa Liidu asjade komisjonide esimehed - Riigikogu\n09.07.2017 / Pressiteated, Euroopa Liidu asjade komisjon\nEesti Euroopa Liidu Nõukogu eesistumise parlamentaarsete ürituste avakonverentsil kohtuvad täna ja homme Tallinnas rahvusparlamentide Euroopa Liidu asjade komisjonide esimehed ja Euroopa Parlamendi esindajad.\nEuroopa Liidu asjade komisjoni esimehe Toomas Vitsuti sõnul on Euroopa Liidu parlamentaarse tasandi koostöö täna olulisem kui kunagi varem. „Parlamentaarses debatis leiame tavaliselt eriarvamuste vahel õige tasakaalu, mis on oluline Euroopa Liidu ühtsuse hoidmisel,“ ütles Vitsut.\nVitsuti sõnul püüab Eesti eesistumise ajal parlamentaarsel tasandil tõstatada aruteludes just neid teemasid, kus parlamentide panus on hetkel hädavajalik. Ta tõi näiteks küsimused, kuidas suurendada Euroopa Liidus konkurentsivõimet, tekitada solidaarsust rändesurve tingimustes või milliseks peaks kujunema Euroopa Liidu tulevik. „Olen kutsunud oma kolleegid Tallinna, et arutada kuidas Eesti Euroopa Liidu eesistumise programmi kõige paremini ellu viia ning kaaluda üheskoos, mis tingimusi vajavad idufirmad, et Euroopa Liidus edukalt tegutseda,“ ütles Vitsut. „Soovin, et kolleegid saaksid Tallinnast kogemuse sellest, kuidas toimib paberivabam asjaajamine.“\nEsmaspäeval Riigikogu saalis toimuva konverentsi avab Riigikogu esimees Eiki Nestor. Peaminister Jüri Ratas annab ülevaate Eesti Euroopa Liidu Nõukogu eesistumise prioriteetidest, milleks on avatud ja uuendusmeelse majandusega, turvaline ja kaitstud, digitaalne ning kaasav ja kestlik Euroopa.\nKonverentsi teised ettekanded on suunatud innovatsioonile ja idufirmadele. Kristin Schreiber Euroopa Komisjonist, Sten Tamkivi Eestist ning Ivo Špigel Horvaatiast otsivad oma ettekannetes vastust küsimustele, mida on Euroopas ja rahvuslikul tasandil vaja teha idufirmade toetuseks, et nad muutuksid kasvufirmadeks. Samuti arutatakse, kuidas poliitikud saaksid aidata kaasa idufirmade paremale toimimisele ning kuidas kindlustada, et Euroopa Liidu majandus oleks konkurentsivõimelisem. Debatis jagavad osalejad parimat praktikat.\nPühapäeval koguneb Tallinnas ka eesistujakolmik, kuhu peale praeguse eesistujariigi Eesti kuuluvad ka eelmine eesistuja Malta ja järgmine eesistujariik Bulgaaria. Euroopa Parlamendi esindaja osalusega kohtumise eesmärk on hoida järjepidevust COSAC-i juhtimises.\nCOSAC esimeeste kohtumise ja teiste Eesti Euroopa Liidu Nõukogu eesistumise parlamentaarsete ürituste kohta leiab rohkem infot veebilehelt www.parleu2017.ee. Ajakirjanikel palume üritustele eelnevalt akrediteerida.


Kissos Hotel (Paphos, Küpros) alates 50€: pakkumised, hinnangud, fotod | momondo\nHotellipakkumised Euroopa Küpros Paphos Paphos Kissos Hotel\nVassilissis Verenikis 1, Paphos 8045, Küpros\n122 hinnangu põhjal\nKissos Hotel asub ajaloolises rajoonis, majutuskohast 1-minutilise sõidu kaugusel on Kuningate hauakambrid ja 8 minuti kaugusel Paphose sadam. Külastajate käsutuses on arvutitöökohad, kiirsisseregistreerimine ja kiirväljaregistreerimine. Sinu järgmise ürituse toimumispaik on Paphos? See hotell pakub 1 m² konverentsipinda (konverentsiruum ja koosolekuruum). Bussitransport lennujaama lisatasu eest (24h), kohapeal on piiratud tasuta parkimisvõimalus.\nKui kaugel on Kissos Hotel lennujaamast Paphos?\nLennujaama Paphos ja hotelli Kissos Hotel vaheline kaugus on 9,2 km. Sõit lennujaamast hotelli ja sealt tagasi peaks võtma sõltuvalt liiklusest umbes 17min. Arvesta, et liiklemisele kulub palju aega, eriti linnades.\nKuidas kõige paremini lennujaamast Paphos hotelli Kissos Hotel minna?\nHotellis Kissos Hotel peatuvate reisijate seas on väga populaarne takso või sõidujagamisteenuse tellimine ning lennujaamast Paphos otse hotelli sõitmine.\nKas Kissos Hotel pakub einestamisvõimalusi?\nHotellis Kissos Hotel on restoran, mida hotelli kliendid külastada saavad. Einesta kohapeal või telli toit kaasa. Käägi lahtiolekuaegade täpsustamiseks helista vastuvõtulauda numbril +357 2693 6111.\nKas hotellis Kissos Hotel on bassein?\nJah, hotellis Kissos Hotel on klientidele kasutamiseks bassein. Tavaliselt kehtivad hotellibasseinides sõltuvalt kellaajast piirangud, nii et räägi enne basseini kasutamist kindlasti vastuvõtulaua töötajaga.\nMis on hotelli Kissos Hotel telefoninumber?\nParim number hotelliga Kissos Hotel ühenduse võtmiseks on +357 2693 6111.\nKas hotellis Kissos Hotel on WiFi?\nJah, Kissos Hotel pakub oma külastajatele WiFit.\nKas Kissos Hotel pakub külastajatele kohapeal jõusaali või fitness-keskust?\nHotelli Kissos Hotel külastajad saavad fitness-keskust kasutada.\nKissos Hotel: lähimad huviväärsused


Linnuke, vahepealsed projektid ja peaaegu fotograafia - Kirju kui Liblikas\nLinnuke, vahepealsed projektid ja peaaegu fotograafia\nViimasel ajal on mul pooled postitused lindudest, nii et jätkan seda teemat. Seekord sai lind tehtud 0.8 mm tindipliiatsiga.\nVahepeal olen tegelikult palju kudunud. Pitssall on kasvanud ja nüüd alustasin ka kirjatud kampsunit.\nKampsuni lõngad on Alize Cotton Gold Batik ja Titan Wool Winner. Varras on 3mm. Lisaks nendele projektidele on heegelnõel samuti töös - valmib (11 motiivi tehtud) puff stitch flower blanker. Kasutan ma kudumise-heegeldamise alguses ostetud akrüülijääke. Toonid on iseenesest ilusad (beebiroosa, beebisinine ja mündiroheline). Lillede südamikes on ka kollast. Võibolla proovin edaspidi ka koralliroosat ja kreemikasvalget. Motiivid on igatahes imepisikesed ja nende ühendamine uskumatu töö,aga samas on tulemus täitsa armas.\nSee maagiline foto on minu poolt tehtud mõned päevad tagasi. Tegelikult oli värve palju enam - lisaks oranžile, kollasele ja sinisele olid ka punane, roheline ja lilla. Üldse oli üks ilus õhtu.\nSee äärmiselt UDUNE pilt meeldib mulle just värvide tõttu, kvaliteet pole just parim. Mõte oli tegelikult selles, et ristik oli erakordselt suureõieline. Aga pilt sai ikka niru :D\nAlumine pilt on ühest teisest vahvast kimbust, milles oli eri lillherneid ja ristikuid. See on ikka väga kawaii ja nunnu:3 Mulle lihtsalt meeletule meeldib see simple elegance, mis on siin 100% olemas. :)\nNeed pildid meeldivad mulle ikka vääääga. Nii nunnud ja kuidagi igatsevad:)\nKaugusesse kõnnib tee\nkaugele ta üle vee\nmööda ööd ta jalutab\nudukeep on mööda maad\ntähti kaasa talutab\njärsku koitma hakkab taas\nvalgus laskub kaste maas\nsilmis on eredus\njälle on saabumas päev.


Nõmme Kalju kapten oskas 13:0 võidumängus amatööride üle punase kaardi teenida - Sport\nNõmme Kalju kapten oskas 13:0 võidumängus amatööride üle punase kaardi teenida\nKalju vasakkaitsja Andrei SidorenkovFoto: Karli Saul\nNõmme Kalju alustas laupäeval oma teekonda uuel Evald Tipneri nimeliste Eesti karikavõistluste hooajal võidukalt, kui tulemusega 13:0 tehti selg prügiseks tugevuselt neljandas liigas pallival Viimsi JK duubeltiimil.\nPingevabas mängus olid Kalju mängijad juba veerandtunni järel 5:0 ees, kuid sellest hoolimata suutsid nõmmekad hakkama saada paraja rumalusega: meeskonna kapten Andrei Sidorenkov korjas endale tehtud vigade eest 33. ja 39. minutil kaks kollast kaarti, mis tähendas, et Kalju mängis suurema osa matšist vähemuses.\nSidorenkovi punane kaart tähendab ühtlasi seda, et ta ei saa kaasa lüüa Kalju järgmise ringi karikamängus - kusjuures nõmmekate vastane selgub loosi abil.\nKalju resultatiivseimana lõi Viimsi meestele kuus väravat Robert Kirss, kübaratriki sai kirja Tarmo Neemelo. Jala said valgeks veel Artur Valikajev ja brasiillane Carlos Geovane Pereira, penaltipunktilt oli enne oma eemaldamist täpne ka Sidorenkov.\nTegu oli uue karikahooaja esimese mänguga, millega löödi lahti 1/64-finaalid.\nViimsi JK II - Nõmme Kalju FC 0:13\n4., 16., 30., 47., 64., 86. Robert Kirss, 7., 15., 27. Tarmo Neemelo, 12. pen. Andrei Sidorenkov, 32., 88. Artur Valikajev, 72. Carlos Geovane Pereira\nEemaldamine: 39. Andrei Sidorenkov


Abikokk | Rakvere Ametikool\nSuhtlemis- ja koostööoskused 31.01 - 03.03\nTIG keevitaja algkoolitus 14.03 - 25.03\nLihtsa reklaamvideo loomine Windows 10 videoredaktori abil 19.04 - 12.05\nKäsikaarkeevituse algkursus 11.04 - 25.04\nÕmbluskoolitus – rõivaste uuendamine 06.04 - 04.05 70 €\nHea abikokk on köögis väga tähtis. Ta abistab kokka, tehes kiirust ja täpsust nõudvaid ettevalmistustöid, ning valmistab ka lihtsamaid roogasid. Väga olulised hea abikoka isikuomadused on koostöövalmidus, käeline osavus, kiirus, täpsus ja puhtus ning väga hea füüsiline ja vaimne vastupidavus.\nKokk leiab tööd erinevates toitlustusettevõtetes suurköögist kuni restoranini ning koolide- lasteaedade sööklates. Lääne-Virumaal on suurimateks praktikaettevõteteks näiteks Aqva Hotel & Spa, Berliini Trahter.\nÕppekava läbimisel on võimalik taotleda 3. taseme abikoka kutsetunnistust.\nRakvere Ametikoolis on võimalik jätkata abipagari õppekaval või omandada põhiharidus. Põhihariduse olemasolul saad õpinguid jätkata koka õppekaval.


Hüvasti September - muutused ja vaesus\nOhhhhhjahhhh… mingi lollakas heli hakkab kõrva piinama ja magus unenägu hakkab üle mägede lahkuma ja järsku ärkan üles, ei ava isegi silmi vaid ajan käega nutikat mobla taga, et see rõve heli vaikima sundida, saan kõrvu piinava heli vait ja panen pea padjale tagasi. Järsku näen mäe nõlval oma ilusat unenägu tagasi tulemas kui järsku hakkab uuesti mingi rõve asi häälitsema, jälle see kuramuse mobiil. (Minu puhul nii umbes 10x järjest kogu see protsess) Reaalsus jõuab kohale, ma ju pean orjana tööle minema. Seekord venitan ühe silma lahti ja panen äratuskella taaskord kinni, rooman voodist välja ja ajan ennast püsti. Lähen kemmergusse (WC), ajan seal oma hommikused asjad ära ja suundun edasi vannituppa (siiani on ainult üks silm lahti) ja vaatan peeglist seda kõverat ja unist lõusta, teen kraani lahti ja pesen nägu külma veega ja sinna järgnevad need muud tegevused, mis vannitoas tehakse hommikuti, hambapesu, enda vahtimine, punnide pigistamine jms. Liigun kapi juurde ja viskan mingid kaltsud selga, märkan kella, et nojah juba hakkan hiljaks jääma, läheb kiirustamiseks ja ma panen jooksuga kodust välja, autosse ja tööle. Tööl vaatan ennast kiirelt, et kas täna ka jäi 1 sokk koju sinna kappi??? Tööl teen rõõmsa näo pähe kuigi selle rõõmsa näo taga on lõust, mis tahaks magada ja alustan oma tööd. See kõik oli täiesti normaalne tegevus minujaoks aga enam ei ole!!! Kas me sellist Eestit tahtsimegi? EI! Mina sellist elu ei taha elada (liiga palju hommikuti vastu uksepiita kõndinud kuna 1 silm ei tööta normaalselt), ma tahan ärgata särav naeratus näol ja üks kuldhammas ka on naabrimehele päikese välja peegeldanud. Kas Sina tahad nii elada? Heaküll mida ma läkutan siin ja ei tee seda, mis selle postituse eesmärk on jah? Teeme selle ära siis, lähme.\nMina igal hommikul\nMa räägin ühe teema kohe alguses ära, muidu ma unustan äkki ära, veits unine on olla veel. Ma olen siin mõelnud ja leidnud, et kuidas ma küll raha teen kui ma ise maksan ajuvabasid protsente laenu pealt ära? Siit ka tuli otsus, et laenust tuleb kiiremini vabaneda ja edaspidi ma nii palju ei investeeri vaid panen osa laenule, et sellest lahti saada ja siis kiiremas tempos investeerida, tundub mõistlik eksju? Teil ma soovitan samuti investeerida küll samal ajal kui laenu maksate aga väiksem summa investeerida ja suurem summa kiiremaks laenu ära maksmiseks, oleneb laenust muidugi. Kodulaenu puhul ei ole vaja kiiremini tagasi maksta vaid pigem seal odav raha pikaks ajaks aga kui sul on väikelaen mingite ulme protsentidega, siis see makske küll kiiremini ära, ma loll siiani rahulikult maksnud.\nNonii aga nüüd minu hoiupõrsa kallale jah? Noo tõstke käsi, kes tahab haamriga sellele anda ja näha sisu? Kätemerd ei näe kurat. Heaküll võtan selle raske vaeva endale ja piilun ise sinna sisse aga luban, et annan 100% ausa ja täpse ülevaate ka teile selle sisust. Panin plastiktopsid laua otsa ja kirjutasin igale topsile oma nime, Mintos, Viainvest, Freedom jne. Siis võtsin pinksipallid ja hakkasin teisest otsast neid viskama, millisesse topsi sain palli sisse, sinna investeerisin juurde.\nTööpõrsas sai süüa ei rohkem ega ka mitte vähem kui 274.00€, juba palju parem kui eelmine kuu eksole? 128.00€ lausa rohkem kui eelmine kuu, noo tee mis tahad või arva mida tahad aga ma olen enda üle uhke küll!\nTeate mis vääää??? Ma sain balti börsilt oma esimese dividendi! Just ei ole mitmuses, esimene 1 dividend sellepärast, et see summa oli 0.01€, äge eksju? Tegelikult raha töötas mulle juurde 3.23€, pappi tuleb uksest ja aknast juba jah? Võib öelda, et väike summa aga see on tasuta ja see läheb edasi tööle! Kui ma ei investeeriks, siis see summa oleks ju 0.00€ ja see ei hakkaks kuskile poole kasvama.\nMis seal portfellis siis täpselt nüüd toimub? Ahh, tead ma ei viitsi seletada vaid vaata ise mu portfelli tabelist, arengut on? Aktsiad on küll toredas punases seisus võrreldes eelmise kuuga aga pole hullu, küll see maailm ilusamaks läheb.\nPortfell September 2021\nAktsiaportfell September 2021\nSeptembris kraapisin higi ja pisaratega kokku 1694.02€, selline summa niisama iga kuu tuleks ilma, et peaksin ori olema, siis oleks juba päris vinge elu ma ütlen. Ma nüüd ei teagi kas ma tõesti panin oma eesmärgid mingi lasteaia tasemega või ma olen tänu nendele pingutanud rohkem, ma ise tahaks uskuda teist varianti. Meil on siin veel 2 kuud minna aga minul on eesmärgid täidetud selleks aastaks, see ei tähenda, et ma rihma lõdvaks laseks, paneme täiel rindel edasi.\nAasta 2021 eesmärgid:\nDouble rull - Hetkeline investeeringus olev summa kahekordistada. Sellel hetkel kui eesmärk sai pandud, olid summad kokku ca 400.00€ ja meie ajame taga 800.00€. Mis meie protfell näitab? Hetkel on investeeringus olev summa 867.69€. Eesmärk on täidetud edukalt!\nSoetada aktsiad ise - See eesmärk sai Augustiga hoiupõrsasse kinni pandud ehk tehtud.\nSelleks korraks ongi kõik, aitäh Sulle!\n<-- Eelmine postitus: Üheksa üllatusmuna ja finantstarkuseni hõljumine


meediavabadus on demokraatliku ühiskonna nurgakivi – Eesti Naistoimetajad\n9.–10. veebruaril toimus Tallinnas Eesti välisministeeriumi ja Inimõiguste Instituudi korraldatud kolmas rahvusvahelise meediavabaduse koalitsiooni konverents, kus arutleti meediavabadusega seotud teemade üle keskendudes desinformatsioonile ja väljendusvabadusele, ajakirjanike kaitsele ning meediavabaduse ja internetivabaduse seostele.\nVälisminister Eva-Maria Liimets rõhutas konverentsil, et meediavabadus on demokraatliku ühiskonna nurgakivi. „Peame mõistma meediavabaduse ja demokraatia tihedat sidet – kaitstes ühte neist saame tagada ka teise heaolu,“ sõnas ta. Kiire digitaliseerimise ajastu on loonud olukorra, kus tõese teabe kõrval levib nii vale- kui ka eksitav informatsioon palju kiiremini. „Uue ajastu vahendeid kasutavad kahjuks ka need, kes ei soovi selgitada tõde, vaid levitada valeinfot, mis ei tugine ajakirjanduse heal taval ja ületab eetilised piirid. Selline tegevus on sügavalt taunitav ja demokraatlike riikidena peame ühiselt sellele vastu seisma,“ ütles välisminister.\nVälisminister tõi välja Eesti tegevuse inimõiguste ja meediavabaduse kaitsel. „Möödunud aastal võttis Eesti vastu oma esimese inimõiguste ja demokraatia tegevuskava, kus on oluliste tegevustena paigas kodanikuühiskonna toetamine ja meediavabaduse kaitse,“ viidates sellega Eesti aktiivsusele meediavabaduse kaitsel. „Toetame Ukraina ja Valgevene sõltumatut meediat ja aitame arendada meediapädevust, oleme aastaid toetanud digitaalvabaduse kaitsjate sihtfondi, mis pakub tuge inimõiguste kaitsjaile küberuumis, ning Meediavabaduse fondi ja Euroopa demokraatia sihtfondi. Jätkame nende ja muude täiendavate tegevustega ka tulevikus,“ sõnas ta.\nRahvusvahelise meediavabaduse koalitsiooni konverents tõi kokku ajakirjanikud ja meediatöötajad, eksperdid, akadeemikud, kodanikuühiskonna, rahvusvahelised organisatsioonid ning valitsuste esindajad kogu maailmast. Konverentsil võtsid sõna Nobeli rahupreemia laureaat Dmitri Muratov ja konverentsi patroon Vabariigi President Alar Karis.\nKonverentsil tehti teatavaks Ühendkuningriigi ja Kanada välja antava meediavabaduse auhinna laureaat, Vietnami ajakirjanik Pham Thi Doan Trang, kes viibib praegu ajakirjandusliku tegevuse pärast vangis.\nKonverentsist võtsid osa kohapeal ja veebi vahendusel meediavabaduse koalitsiooni välisministrid.\nEesti välisminister Eva-Maria Liimets kohtus ürituse veerel Luksemburgi välisministri Jean Asselborninga, asevälisminister Lord Ahmadiga, kes on Ühendkuningriigi riigiminister Lõuna- ja Kesk-Aasia, ÜRO ja Rahvaste Ühenduse küsimustes, ning Kosovo asepeaministri ja välisministri Donika Gërvalla-Schwarziga. Konverentsi raames toimus ka välisministrite kohtumine.


Juhtme Lukustusmutrid China Manufacturers & Suppliers & Factory\nJuhtme Lukustusmutrid - tootja, tehas, tarnija Hiinast\n(Kokku 24 Tooted Juhtme Lukustusmutrid jaoks)\nTerasest toru lukustusmutter M3\nTerasest toru lukustusmutter M3 Toote tutvustus See on M3 terastoru lukustusmutter ja me võiksime pakkuda ka OEM & ODM teenust. Terastoru lukustusmutter M3 Mutrid on omamoodi metallikinnitus, mida kasutatakse laialdaselt igapäevaelus. Samuti võiks leppida joonistega. Välja arvatud terasest kuuskantmutter, see...\nAlumiiniumratta ise lukustusmutrid\nAlumiiniumratta ise lukustusmutrid Mutrid, millel on nailonist sisetükid, võivad lahkelt raputada. Oleme vastuvõetav palju materjali, nailonmutter, roostevabast terasest mutter, alumiiniummutter ja jne Alumiiniummutrite jaoks on meil alumiiniumist tünnimutter, alumiiniumist rullikmutter, sissepritsega alumiiniummutter...\nToru alumiiniumist lukustusmutrid\nToru alumiiniumist lukustusmutrid Oleme 10 aastat professionaalne riistvaratoote tootja. Oleme vastuvõetav palju materjali, nailonmutter, roostevabast terasest mutter, alumiiniummutter ja jne Alumiiniummutrite jaoks on meil alumiiniumist tünnimutter, alumiiniumist rullikmutter, sissepritsega alumiiniummutter ja jne...\nKuummüük Amazonase roostevabast terasest lukustusmutrid\nKuummüük Amazonase roostevabast terasest lukustusmutrid Toote tutvustus Meil on roostevabast terasest mutrite pressmutrid ja lukustusmutrid. Kuummüügi Amazonase roostevabast terasest lukustusmutrite tüüp on ühte tüüpi mutter. Kuummüügid Amazoni roostevabast terasest lukustusmutrid tehakse alati isevärvilisena. Lisaks...\nJuhtme Lukustusmutrid Juhtme lukustusmutrid Alminum lukustusmutrid M3 lukustusmutrid Terasest lukustusmutrid Kvaliteetsed lukustusmutrid Lukustusmutri suurused Lukustusmutri tüüp


Pluto - Pesaleidja MTÜ\nARMAS UNUSTATUD PLANEEDIKE PLUTO\nPluto on nooruke ja õrn kassipoiss, kes kolis meile 2019. aasta kevadel Jõelähtme vallast. Plutol on eelnevalt inimestega väga halvad kokkupuuted olnud, nimelt on keegi meie Plutokest õhupüssiga pähe tulistanud. Nüüdseks on kuul Plutolt eemaldatud ja kiisu on valudest vaba. Kuid see on jätnud ta hinge jälje ja Pluto veidi kardab inimkätt.\nPluto on kassitoas juba palju edusamme teinud ja kui kuskil pesas magab siis võtab meeleldi kõik paid ja silitused vastu mida talle pakutakse, samuti meeldib talle inimesega mängida ja saab väga hästi läbi teiste kassikestega. Pluto on üks ülimalt tubli, vapper ja heasüdamlik kass, kes kunagi pole meid käpaga löönud ega hammustanud, temas pole kübetki kurjust! Kui talle lähendeda ja tal kuhugi peitu minna ei ole pigistab ta oma silmad kinni ja kannatab paid ja sügamised ära, aga inimese vastu kätt ta kunagi ei tõsta. Ometigi vajab Pluto päris oma kodu ja pere kus ta saaks inimesi usaldama õppida ja kindlasti muutuks ta kodus palju julgemaks ja enam paikäe eest minema ei jookseks\nPluto on meie hinnangul sündinud 2018. aastal.


★★★ Paviljoni pikendamine varustab kõiki puid saiti ja annab neile funktsiooni ★★★\nKuigi laiendamist tuleb vaadelda seoses selle struktuuriga, mida see täiendab, tuleb seda ka eraldi struktuurina tunnistada. Võtke näiteks selle paviljoni. See oli projekteeritud Branch Studio Arhitektide poolt peremaja laiendusena ja see erineb stiilis peamistest majapidamistest, millel on oma identiteet ja iseloom.\nEsialgset peremajat kujundasid kliendid ise 90. aastate jooksul ja nad ei soovinud pikendamiseks sama stiili kasutada. Nad soovisid, et see oleks üksteisest eraldiseisev struktuur, mida võiks väga hästi pidada eraldiseisva hoonega. Laienduse paigutamine oli problemaatiline, kuna saidil oli palju puid ja kliendid soovisid neid kõiki hoida. Ja nii nad tegid, seega laienduse nimi: paviljon puude vahel.\nKonstantse vaheline seos siseruumide, sisehoovide ja aedade vahel loob tugeva suhte ruumide ja vaadete vahel, eriti kuna iga puu oli erilise rõhuga rõhutatud ja sellele anti ülesanne. Mõned, näiteks, saavad fookuspunkte, mida maja sees saab imetleda. Nad on ühel või teisel viisil kõik huvipunktid.\nTäispikkuses klaasist seinad on ühendused siseruumide ja välise sisehooviga ning aiaga, tuues kaasa loomuliku valguse ja seostes vaadetega. Paviljon sisaldab kolme tsooni, millest üks on magamistuba. See ala tõuseb kõrgemal aia kohal.\nVannitoa ala on huvitav selles mõttes, et selle ühendus välitingimustega viiakse uuele tasemele. Seal on välistingimustes dušš ja isegi vann on väljas, terasest võrgu ekraan, mis pakub privaatsust ja klaasist seina, mis ümbritseb ruumi, säilitades seotust ümbrusega. Siin näete ka kogu materjalide paletti, mis keskendub peamiselt toortele ja eksponeeritud elementidele, mis sobivad saidi olemusega.


Minust | Make It\nOtsid inspiratsiooni? Soovid kasvatada julgust ja koguda enesekindlust, et püüelda oma eesmärkide saavutamise ja edu poole?\nVäga hea. Just selle eesmärgiga see lehekülg loodud saigi. Head avastamist. 😉\nOlen viimase 10 aasta jooksul lugenud sadu raamatuid, kuulanud tuhandeid tunde audiomaterjale ning osalenud lugematul arvul koolitustel. Siin leheküljel jagangi ma teiega teadmisi, mida selle pika aja jooksul omandanud ja isiklikul eduredelil ülespoole ronides kasutanud olen.\nKirjutan motivatsioonist, eesmärkide seadmisest, juhtimisest ja isikliku arengu põhitõdedest. Need on teemad, mis on vajalikud ja olulised igale inimesele, sõltumata vanusest, soost või erialast.\nKui soovid olla kindel, et ükski postitus lugemata ei jää, liitu kindlasti uudiskirja saajate nimekirja:\nTere, mina olen Algis Liblik. Olen õppinud tõlgiks ning alustasin oma palgatöötaja karjääri Wiedemanni tõlkebüroos projektijuhina. 9 aastat tagasi tegin kannapöörde ning suundusin meediavaldkonda, alustades karjääri TV3 müügiosakonnas, neist viimased 3 aastat töötasin müügidirektori positsioonil. 2015. aasta suvel tundsin, et on taas aeg edasi liikuda ning taaskord asusin enda jaoks avastama valdkonda, millest varem midagi ei teadnud – kinnisvara. Nii sai minust ühe kinnisvara valdkonnas tegutseva investeerimisettevõtte Baltikumi tegevjuht. See põnev teekond sai punkti märtsis ning nüüd tegutsen koolitaja ning ettevõtjana.\nSelle lehekülje tegin ma mitte nii väga iseenda väljendamisvajaduse rahuldamiseks (kuigi oma osa on kindlasti ka sellel), vaid eesmärgiga aidata inimesi, kel on elus ambitsiooni kuhugi pürgida ning otsivad kohta, kust saada tõuget, abi ja tuge, et saavutada midagi enamat, kui 95% inimesi meie ümber. Lõpliku tõuke oma pikalt kuklas kummitanud idee elluviimiseks sain bestsales.ee lehel ilmunud intervjuu järel, sest endale suureks üllatuseks sain väga palju positiivset tagasisidet.\nOlgu Sinu sooviks tõusta karjääriredelil, alustada oma blogi või ettevõttega, vahet pole. See on koht, kust saad kinnitust, et Sa oled piisavalt hea ja valmis juba praegu astuma vajalikku sammu – ma loodan, et Make It päästab Sinu sees valla selle “miski”, mis Su elu heas mõttes pea peale pöörab.\nLeia mind Instagramist\nCopyright © 2016 Make It


Nädalavahetusel on Kreegi päevad - Lääne Elu\nAvakülg Artikkel Nädalavahetusel on Kreegi päevad\n4. juuni 2019 14:27\nKreegi päevad. Foto: Arvo Tarmula\nNädalavahetusel on Haapsalus juba 13. korda Kreegi päevad, et hoida elus helilooja loomingut tema kodulinnas.\nLaupäeval on kell 20 kontsert Haapsalu toomkirikus ja pühapäeval kell 19 Haapsalu kuursaalis.\nLaupäevasel kontserdil pealkirjaga „Kreek ja ortodoks” mängib ansambel Heinavanker Cyrillus Kreegi eestindatud õigeusu kiriku laule.\nHeinavanker mängib helilooja Margo Kõlari juhendamisel varjast kirikumuusikat. Heinavankri repertuaari kuulub nii eesti rahvakoraale, muinasaegseid regilaule kui ka Eesti nüüdisautorite loomingul. Nõnda nagu sajanditetagused laulikud suhtusid loovalt meloodiasse, nii püüab ka Heinavanker hoida laulude ansambliseadeid elusas ja arenevas olekus. Kreegi päevade kontsertidel on ansambel seadnud fookusesse Kreegi kogutud õigeusu kiriku õhtuteenistuse laulud.\nPühapäeval tuleb kuursaalis kontsert pealkirjaga „Küla kõrid”, mis esitab rahvalaule nii Kreegi kogudest kui ka Kreegi-aegsetelt külameestelt ja –naistelt. Neid lugusid esitavad Meelika Hainsoo (laul, hiiu kannel, viiul), Celia Roose (laul, harmoonium) ja Lauri Õunapuu (laul, väikekannel).\nEsinejad on on kõik pärit Karula kihelkonnast ja nende suurim kirg on vanapärane muusika – eriti eesti rahvalaulud. Kui need kolm eestlauljat oma häälepaelad valla lasevad, laulab terve küla kaasa, ättidest lasteni. Et trio on ka suurepärased instrumentalistid, võetakse mõni laul üles ka pillisaatega. Kaasa laulda saab rahvalaule Cyrillus Kreegi põhjatutest rahvaluulekogudest ning Kreegi-aegsete külalaulikute lauluvarast.\nEelmine artikkelMihkel Nestor: ehitusbuum on läbi – mida see majanduse jaoks tähendab?\nJärgmine artikkelGalerii: Lääne praostkonna laulupäev Varblas\nKreegi päevade esimesel kontserdil saab Cyrillus Kreegi muusika kokku džässiga


bestsales .ee • 18. september 2017\nFortumo tegevjuht Martin Koppel koos taanese presidendi Toomas Hendrik Ilvesega Estonia Kontserdisaalis "Ettevõtluse auhind 2011" võitjaid välja kuulutamas. Foto: Andras Kralla\nTäna-homme-ülehomme tutvustame konkursi "Müügitegu 2017" finaliste – täna on teie ees 2016 aasta jaanuaris alanud müügiprojekt: Fortumo sisenemine digitaalsete teenuste turule.\nMis on Fortumo? Fortumo mobiilimaksete lahendus Payments API võimaldab inimestel teha online-makseid, tasudes ostude eest oma mobiilioperaatori kaudu (igakuisel arvel või kõnekaardi saldoga). Selleks on Fortumo loonud tehnoloogiaplatvormi, mis ühest küljest on ühendatud sadade mobiilioperaatoritega üle maailma, teisalt on platvormi külge liidestatud makseid koguvad ettevõtted nagu Google Play ja Spotify. See pakub mõlemale osapoolele skaleeruvust, kuna üks liidestus võimaldab makseid koguda üle maailma.\nMis oli probleemiks? 2016. aasta alguses oli Fortumo kasv olemasolevates kliendisegmentides (mänguarendajad ja sotsiaalvõrgustikud) aeglustunud ja edasiseks kasvuks oli vaja siseneda uutesse segmentidesse: hakata makseid pakkuma rakendustepoodidele ja digitaalsete teenuste müüjatele (streaming-teenused). Antud segmentides oli ees kaks tugevat konkurenti: Bango, keda Google Play kasutas kolmandiku kõigi mobiilioperaatorite liidestuste puhul; ja Boku, kes oli ainuke mobiilimaksete pakkuja Spotifyle.\nMüügiprojekti nimi: Fortumo sisenemine digitaalsete teenuste turule\nFortumo olemasolev makseplatvorm ei olnud sobilik uuele segmendile oma piiratuse tõttu, mis nõudis uue toote väljaarendamist. Tootearendus – toimus paralleelselt äriarendusega klientide ja mobiilioperaatorite suunal, tõestamaks Fortumo sobilikkust maksepartnerina ja tagasiside kogumiseks platvormi tehniliste nõuete osas.\nMüügitegu 2017 kuulutatakse välja juba sel reedel toimuval Müügijuhtimise aastakonverentsil - tule kuulama!\nEsmaste klientidena segmendis valiti välja Google Play ja Spotify. Müügiprotsessi oli kaasatud Euroopas asuv müügitiim, kes suhtles klientidega; arendustiim, kes vastavalt tagasisidele arendasid platvormi; lisaks kohalikud meeskonnad Vietnamis ja Singapuris, kes suhtlesid mobiilioperaatoritega.\nMõlema kliendi ja mobiilioperaatorite vajadusi arvesse võttes arendati uus platvorm välja 2016. aasta esimeses kvartalis, esimene Google Play ühendus Vietnamis käivitati 2016. aasta märtsis ja ühendus Spotifyga Filipiinidel 2016. aasta oktoobris.\nAntud projekti eesmärgiks oli „jala ukse vahelt sisse saamine“ digitaalsete teenuste ettevõtete maksepakkujana. Selle jaoks võtsime eesmärgiks käivitada vähemalt üks lahendus mobiilioperaator Google Playle ja üks mobiilioperaator Spotifyle. Esmane integratsioon mõlema kliendiga lõi võimalused edasiseks kasvuks segmendis:\nSamadele klientidele oli juba tehtud liidestamise kaudu võimalik külge lisada teisi mobiilioperaatoreid;Samadele mobiiloperaatoritele oli juba tehtud liidestamise kaudu võimalik külge lisada teisi teenusepakkujaid (Google Play operaatoritele Spotify ja vastupidi);Digitaalsete teenuste segmendi juhtivate ettevõtete referentse kasutades oli võimalik hõivata uusi kliente segmendis ja alustada koostööd neist klientidest huvitatud mobiilioperaatoritega.\nLaiemaks eesmärgiks oli 2016. aasta jooksul kasvatada digitaalsete teenuste segmendi osakaal Fortumo kaudu liikuvate maksete hulgast vähemalt 20% peale (2016. aasta algul oli see 9%).\n2016. aasta jaanuaris teostati Fortumo kaudu 4,9 miljoni euro eest makseid ja digitaalsete teenuste osakaal oli 9% kõigist maksetest. Tänu uutele klientidele digitaalsete teenuste segmendist oli 2017. aasta juuliks digitaalsete teenuste osakaal suurenenud 29% peale kõigist maksetest. Fortumo kaudu teostatud maksete kogusumma kasvas pooleteise aastaga 18%, 5,8 miljoni eurole ja kasv tuli just uuest, digitaalsete teenuste segmendist: traditsiooniliste klientide käive on pooleteise aastaga vähenenud 9%, samas kui kasv digitaalsete teenuste segmendis on olnud 222%.\nTänu uue makseplatvormi loomisele ja äriarendusele on Fortumo viimase pooleteise aasta jooksul alustanud koostööd järgnevate ettevõtetega digitaalsete teenuste segmendis: Google Play (10 mobiiloperaatorit 5 riigis), Spotify (6 mobiilioperaatorit 3 riigis), Aasia juhtiv videostriimingu teenus iflix (7 mobiilioperaatorit 4 riigis). Samuti on platvormi külge liidestatud hulk väiksemaid ja regionaalseid teenusepakkujaid (Viaplay, Gaana, Magzter, Kinguin, HOOQ, Gameloft, Nazara jt).\nUue platvormi ja klientide olemasolu lihtsustab ka äriarendust mobiilioperaatoritega, tänu atraktiivsemale väärtuspakkumisele ja laiemale kliendiportfellile on oluliselt lihtsustunud läbirääkimised kommerts- ja tehniliste tingimuste üle, kuna Fortumo on võimeline operaatoritele juurde tooma varasemast oluliselt suuremaid kliente ja seeläbi kasvatama ka nende käivet.\nKuna uus platvorm pakub funktsionaalselt samasugust võimekust nagu krediitkaardimaksed, siis on Fortumo edasisteks eesmärkideks lisaks turuosa suurendamisele digitaalsete teenuste turul laieneda maksepakkujana ka füüsiliste kaupade ja teenuste turule: sealhulgas mobiilne kindlustus, sõidujagamise teenused, virtuaalsed krediitkaardid ja mikrolaenude pakkumine.\nProjekti maksumust on võimalik hinnata läbi platvormi arenduseks panustatud töötundide ja müügimeeskonna töötundide. Uue makseplatvormi arendamisele kulus ligikaudu 2500 töötundi, müügiinimeste aega ligikaudu 1500 töötundi. Arvestatuna ümber palgakuludeks võib projekti teostumise maksumust hinnata ligikaudu 80 000 euro peale.\nKliendid (digitaalsete teenuste pakkujad): Fortumo makselahendus võimaldab klientidel keskenduda turundusele ja käibe suurendamisele riikides, kus traditsioonilised maksemeetodi ei toimi\nMobiilioperaatorid: Mobiilioperaatorid saavad Fortumo kaudu oma klientidele pakkuda kõrge kvaliteediga digitaalset sisu ehk teenida maksete pealt tulu ja hoida kliente lojaalsena\nSisenemine uude digitaalsete teenuste segmenti võimaldas hüppeliselt kasvatada ettevõtte poolt vahendatavate maksete hulka ja käivet.\nUue platvormi väljatöötamine võimaldab Fortumol pakkuda krediitkaardimaksetele sarnast funktsionaalsust moel, mis võimaldab kliente teenindada järgneva ligikaudu kümne aasta jooksul. Seega on lisaks kohesele võidule käibekasvust kasu Fortumole olnud ka pikaajaliste strateegiliste eesmärkide toetamine.\nMartin Koppel, tegevjuhtAndrea Boetti, müügijuhtGerri Kodres, ärijuhtSiddharth Sahi, Singapuri kontori juhtMan Pham, Vietnami kontori juhtMattias Liivak, turundus- ja PR-juhtTanel Podar, juristIsä Abdurahmanov, finantsjuhtAndrei Dementjev, tehnilise projektimeeskonna juhtMartin Sulg, arendusmeeskonna juhtMari Lust, tootejuhtja tehnilise platvormi arendusega tegelenud kümmekond arendusmeeskonna liiget\nKonkursil osalemise tingimused ja hindamiskriteeriumid\n20% Kliendi kasu: Mida klient selle projekti tulemusena saab?20% Ettevõtte kasu: Kas hoiti oluliselt kokku ressurssi või tõsteti efektiivsust või suurendati müügikäivet?20% Innovaatilisus: Kas Eestis on varem midagi sellist tehtud? Kas kasutati uut tehnoloogiat, seni rakendamata ressurssi, teadustööd või ideed? Kas projekti tulemusena saavutati ärimudeli muutus, hõivati uusi turge või kliendisegmente?40% Müügiprojekti tulemuslikkus: Eesmärk/tegelik tulemus. ROI (investeeringu tasuvus).\nLaekunud tööd vaatas läbi 7-liikmeline žürii, välja valiti 3 finalisti, kes said võimaluse oma projekti tutvustada Müügijuhtimise aastakonverentsi suurel laval 22. septembril. Kolme finalisti hulgast valivad võitja žürii (60%) ja konverentsil osalejad (40%).\nFortumo tegutseb äärmiselt kiiresti muutuval digitaalsel turul ja Fortumo on suutnud 10 aasta jooksul edukalt muutustega kohaneda:\n2007. aastal ettevõtet alustades pakuti SMS-põhiseid makselahendusi auhinnamängudele ja lihtsatele sisuteenustele (naljad, ilmateade jms);2010. aastal häälestus ettevõte ümber veebikeskkondades mobiilimaksete pakkumisele;2012. aastal siseneti edukalt nutitelefonide maksete turule, hakates pakkuma makseid juhtivatele äpiarendajatele nagu Rovio;2016. aastal hakati makselahendusi pakkumina rakendustepoodidele (Google Play, Apple jms) ja digitaalsete teenuste ettevõtete (Spotify, Netflix jms).\nFortumo pikem eesmärk on mobiilimaksete muutmine juhtivaks alternatiivseks maksemeetodiks riikides, kus puudulik pankade kohalolu ei võimalda inimestel teiste makselahendustega ostude eest tasuda. Liikumine lihtsatelt sisuteenustelt virtuaalsete kaupade müügi juurde ja sealt omakorda edasi digitaalsete teenuste juurde on edukalt läbitud samm selle strateegia teostamisel.


Mourinho õudusunenägu sai reaalsuseks - Fellaini vigastas põlvesidemeid - Soccernet.ee - Jalgpall luubi all!\nMourinho õudusunenägu sai reaalsuseks - Fellaini vigastas põlvesidemeid (0)\n08. OKTOOBER 2017, 08:00 INGLISMAA\nManchester United on leidmas end enne eesseisvat Premier League'i lahingut Liverpooliga poolkaitsjate kriisist, kuhu lisandub nüüd tõenäoliselt juurde ka Belgia koondislane Marouane Fellaini.\nValikmängus Bosnia ja Hertsegoviina vastu lonkas Fellaini juba 29. minutil väljakult ära. Praeguseks on selge, et mees korjas endale vasaku jala põlvesidemete vigastuse.\nMuret tundis ka võistkonna peatreener Roberto Martinez, kelle sõnul on oht, et Fellaini jääb väljakult eemale pikemaks ajaks. Allikad Belgia jalgpalliliidust kinnitavad, et täpsemaid uudiseid on oodata tänase päeva jooksul.\nUnitedi peatreeneri Jose Mourinho jaoks võis sellega saada juba septembris kardetud stsenaarium tõeks. Nimelt avaldas portugallane toona pahameelt, et Martinez mängitas säärevigastusega Fellainit Kreeka koondise vastu. Mourinho sõnas samuti ajakirjanikele, et belglane on tema jaoks väga tähtis mängija ja palju olulisem, kui seda võiks algselt aimata.\nNädala pärast on Inglismaa kõrgliigas ees ootamas kohtumine Liverpooli vastu, millest kindlasti jäävad väljaku kõrvale teised keskväljamehed Paul Pogba ning Michael Carrick. Sugugi kindel pole ka Romelu Lukaku olukord, kellel on probleeme pahkluuga


Tormituultega üle Abruka\n– 23/01/2007Rubriik: Arvamus\nTänaseks on jälle mitmed suuremad ja väiksemad tormid edukalt üle elatud. Õnneks peab tormides ka väikest vahet, saab hinge tõmmata.\nAga võtame järjekorras. Alustame tormituulest, mis sai alguse laupäeval, 13. jaanuaril, ja ulatus otsaga eelmisse nädalasse välja. Kuna vastavad teenistused olid elanikke õigeaegselt hoiatanud nii tugeva tuule kui tõusuvee eest, ega siis Abrukalgi erilist kutset oodatud. Kõik oli varakult kinnitatud, varjule viidud ja tormiks ning tõusuveeks valmis. Juba laupäeva õhtupoolikul tõstis tuul merevee sedavõrd kõrgeks, et põlvist saati saapaga enam Abruka sadamasse ega sealt maale ei pääsenud, tuli pikema säärega jalavarjud valmis vaadata.\nAlguses püsis asi kontrolli all. Sadamas seisvatele laevadele ja muudele ujuvvahenditele pandi topelt otsad peale. Kuna süvendusfirma Vetmen mehed olid laevas ja valmis vajadusel käed külge panema, siis olukord sadamas muret ei tekitanud. Mure oli inimestel katuste pärast. Kes kartis katuse lendutõusmist, kes põlispuude ka tusele langemist, igal juhul oli uni sel ööl unustatud teema. Iga suurem kolin sundis samme õue seadma, et südant rahustada.\nPühapäevani püsis tuul stabiilne, pühapäeval ja öösel vastu esmaspäeva aga tugevnes ja vesi tõusis, ulatudes sadama lähedaste majade õuealadele, samuti olid vee all madalamal asuvate talude siseõued. Osa loomi tuli kindlamasse kohta toimetada, et vesi neid kätte ei saaks. Mõnes majapidamises tungis vesi ka keldrisse.\nEga sadamaski lastud meestel tormimöllu naudelda. Öösel viis tõusuvesi suure aluse, kus süvendusekskavaator peal, mitu meetrit kaist eemale. Meestel olid käed-jalad tööd täis ja uni tuli selleks korraks kõrvale lükata. Tubli töö ja kauaaegsed kogemused said seekordki stiihiast võitu ning päeva alates võis jälle kergendatult hingata.\nÕnneks pidasid ka hoonekatused ja muu vara tormile vastu. Au tuleb anda elektriliinidele, mis Abrukale valgust toovad. Valmis pandud küünlad jäid järgmiste tormituulte tarvis, mis end loomulikult kaua oodata ei lase.\nRiigimetsas langetas torm puid seda- ja teistpidi. Mõne oli koos juurtega pikali lükanud, mõne pooleks murdnud, ühe teeäärse põlispuu harude vahelt lausa pikkupidi lõhki rebinud. Saare lõunapoolsesse tippu toimetas meri juba olemasolevatele adruvallidele tublit lisa. Eks rannajoontki kujunda meri oma suva järgi iga kõvema tuulega.\nVahase mehe Arvi Prei sõnul on tormituuled temagi kodusaarele täkke peale teinud. Suuri männipuid on kohe kümnete kaupa maha murtud, rannajoont silutud ja tuulegeneraatori seisma kudinud. Ilmselt mõne laagri kinni kõrvetanud, oli tarkade meeste arvamus.\nEnesestmõistetavalt ei toimunud pühapäeval, taliharjapäeval ka plaanilist laevaühendust. Saarel viibijad pidid järjekordselt leppima tõsiasjaga, et esmaspäev võib kujuneda nende jaoks niiöelda tormipühaks. Õnneks hakkas tuul esmaspäeva hommikul nõrgenema.\nSee andis lootust laevaühenduseks, ühtlasi lubas hinnata ka olukorda sadamas. 15. jaanuari hommikul avanenud pilt Abruka sadamas oli järgmine: roorädi ja adruvallidega polnud meri koonerdanud, seda kraami jagus nii teele kui kai peale. Paadid, mis olid sadamas maale tõmmatud ja ankrutega kinnitatud, oli meri ilusasti tee peale toonud, otsekui tahaks öelda, et aeg oleks koju minema hakata.\nParklas seisnud sõiduautos oli meri sees käinud nii kui vana tuttav, aga vaevalt talle keegi ust avamas käis. Sadamakai piirdeprussid oli laine lahti kangutanud ja risti-rästi passitanud. Need õnnestus tagasi saada, aga kaile paigaldatud prügikasti on meri endaga kaasa viinud. Uus prügikast oli, sihuke kena roheline ning prügi ka veel sees ja puha. Kahju muidugi, aga mis teha!\nTuulte vaibudes oli telefon pidevas helinas, tuli vastata ohtratele telefonikõnedele. Helistajateks põhiliselt eestimaalased lähedalt ja kaugelt, aga helistajaid oli ka välismaalt ja väljamaalasi.\nJutu teema lühike, kõigil üks mure: „Kuidas te seal Abrukal tuultega toime tulete ja tormidele vastu seisate, ega midagi hullu juhtunud ole?” Kuidagi mõnusa ja sooja tunde tekitas kohe hinge. Siis tekkis üks ketserlikult kiuslik mõte, helistasin saare läbi, et mitte ämbrisse astuda – elanikke pole siin ju palju. Tulemus oli etteaimatav. Ametnike telefonid olid tummad ja vaikivad siiani. Ilmselt tormituultega kahjustatud ja tõusuveega üle ujutatud, mis teha, meretagune värk.\nAga kõike kena teile, olge tublid ja ärge laske tuultel end ära puhuda. Müts tugevasti pähe, käed sügavale tasku ja jalad harki, kui mere äärde lähete!\nTõesta, et sa pole robot 5 + = üheksa


Mida sõi jäämees Ötzi enne surma? - Kirev elu - Elu24 - Eesti kõige menukam veebitabloid\n19. jaanuar 2017, 13:34\nJäämees Ötzi kuju\nTeadlaste sõnul sõi 1991. aastal matkajate poolt Ötztali Alpidest leitud mees enne surma kuivatatud liha, mis arvatavalt oli ta kotiga kaasas, edastab The Local.\nJäämees Ötzi muumia / Handout/Reuters/Scanpix\nÖtzi uurimine näitas, et ta suri kevadisel ajal umbes 40 – 50-aastasena, saades noolest vigastada. Ühe teooria kohaselt sattus ta konflikti, sai noolega pihta ja põgenes Alpidesse, kus ta kurnatuse ja verejooksu tõttu suri.\nItaalia muumiauurijatel õnnestus analüüsida mehe makku jäänud seedimata toidujäänuseid, mis näitasid, et ta sõi kuivatatud, mitte grillitud ega keedetud liha. Kui liha oleks olnud keedetud, ei oleks sellest praktiliselt midagi järgi jäänud, kuid kuivatatud liha lagunemine on aeglasem.\nJäämees Ötzi muumia\nTeadlasi üllatas, et Ötzil ei olnud mägedes kaasas korralikku jahivibu, kuid nad oletavad, et kuivatatud liha võis ta kodust kaasa võtta. Toorest liha ta ei saanud võtta, sest see oleks kiiresti riknenud.\nJäämehe mao uurimine paljastas veel, et ta ei toitunud piimatoodetest, kaasa arvatud juustust, vaid ta põhiline söök oli liha.\n«See on loogiline, et ta viimane söömaaeg enne surma koosnes kuivatatud lihast, mis oli omamoodi kiviaja peekon Tegemist oli metsloomalihaga,» teatasid uurijad.\nÖtzi liikus Lõuna-Irooli Alpides, järelikult pidi ta kodukoht kuskil seal lähedal olema, kuid miks mees mägedesse põgenes, on seni selge vastuseta.\nVälja on pakutud, et ta heideti kogukonnast välja, põgenes kättemaksu eest või veel mingi kolmas variant. Mehel oli varasemast mitmeid vigastusi ja ta oli põdenud raskeid haigusi, seda näitavad ta luud ja nahk.\nHollandi kunstnikud Alfons and Adrie Kennis tegid kuus aastat tagasi Ötzist elusuuruse kuju, mis näitas, milline ta välja näha võis.\nÖtzit uurinud teadlaste arvates keegi mehe vaenlastest tappis ta, sest talle oli nool kehasse lastud, mille tõttu ta verest tühjaks jooksis.\nTeadlane uurimas jäämees Ötzit / Handout/Reuters/Scanpix


Liis Velsker soovitab: lihtne retsept, millega võivad katsetada nii trennihundid kui tugitoolisportlased - Uudised.tv3.ee\n10:31 29. oktoober 2020\nTervisesportlane ja liikumisentusiast Liis Velsker jagab üht oma retseptivaramus aukohal olevat retsepti – lillkapsa-brokolivorm sobib kiireks ja funktsionaalseks õhtusöögiks või nädalavahetuste hommikute toekaks kõhutäiteks.\nVaid nelja koostisosaga lillkapsa-brokolivormiga kummutab Velsker müüdi, et tervislik ja tasakaalustatud toit on sageli kallis või aeganõudev. „Paljudel on väärarusaam, et korralikult toitumiseks tuleb meeletult aega ja raha kulutada. Tegelikult saab mõne lihtsa koostisosaga, mis on igas poes olemas, teha väga hästi selliseid roogi, mille puhul saab kindel olla, et keha saab kätte kõik vajalikud rasvad, valgud ja süsivesikud,“ ütleb ta.\nNii annavadki värske lillkapsas ja brokoli organismile talvisel ajal kasulikke vitamiine ja mineraalaineid. Näiteks leidub lillkapsas rohkelt kaaliumi, aga ka C-vitamiini ja foolhapet. Brokolis on olemas nii C-, D- kui ka K-vitamiin, samuti sisaldab see kapsas kaltsiumit, kaaliumit, magneesiumit ja rauda. Köögiviljades olevad kiudained aitavad korras hoida seedesüsteemi ja vere kolesteroolisisalduse ning takistavad veresuhkru kõikumist.\nJuustus leidub organismi tööks vajalikke rasvu ja valke. Samuti on mõned toidutootjad lisanud juustu ka D-vitamiini, mis aitab kaasa juustus sisalduva kaltsiumi imendumisele. Veisehakkliha on hea rauaallikas ning annab kehale ka valku ja ajutööks olulist B12-vitamiini.\nAltpoolt leiabki eriti lihtsa ja toitainerikka retsepti, mis on jõukohane ka algajatele köögis toimetajatele ning mis maitseb ühtviisi hästi nii sportlikele aktivistidele kui ka tugitoolisportlastele.\nÜks lillkapsapea ja üks brokolipea või külmutatud brokoli ja lillkapsa segu\nu 300g veisehakkliha\nu 200g riivitud juustu\nKeeda lillkapsas ja brokoli, tambi neist ühtlane mass ning suru see koogivormi põhja. Kui kasutad külmutatud segu, pead kapsaid vähem keetma. Prae hakkliha ja maitsesta see meelepäraselt. Puista koogivormis oleva kapsatambi peale veidi juustu, lisa praetud hakkliha, peale veel veidi juustu ja pane vormiroog ahju. Küpseta 220 kraadi juures kuni juust on sulanud.


04-12-2018, 14:33 PM\nHuvitav et Lazi kere läks hiljem ümaramaks ja vahepeal oli kandiline,tavaliselt vanemad bussid ümarad ja uued kandilised.Tervet Lazi ajalugu ma muidugi ei tea,ja põhjusi miks nii oli:maakonna liin,linnasisene,asutuse sisene kasutus jne.\n04-12-2018, 15:26 PM\n(04-12-2018, 14:33 PM)Peep2 Kirjutas: Tänud kiire vastuse eest.\nMismoodi see uuem jälle ümar oli?\nÜmarad olid ikka vanemad mudelid, osa neist elasid lihtsalt selle 4202(1) nimelise ikalduse üle, s.t. olid piisavalt "õnnestunud", et neid aegade lõpuni toota.\n04-12-2018, 16:37 PM\nKandiline oligi viimane. Meil Lokuta kolhoosis elas uue ajastuni välja. Isegi paaril korral liigutanud teist.\n04-12-2018, 20:50 PM\nJäi kuskilt artiklist silma et Laz 689 tüüpe busse toodeti 70 aastate keskel,see ongi ümar ja sellest see eksitav arvamus.\n04-12-2018, 23:35 PM\n(04-12-2018, 20:50 PM)Peep2 Kirjutas: Jäi kuskilt artiklist silma et Laz 689 tüüpe busse toodeti 70 aastate keskel,see ongi ümar ja sellest see eksitav arvamus.\nLAZ-il ei olnud sellist mudelit nagu 689. Oli 699, aga kõige levinumad olid ikka 695 tüüpi busside erinevad modifikatsioonid. Kõige "tavalisem" LAZ, mida nooremapoolsed inimesed (s.h. mina) mäletavad oli 695N, mis nägi välja selline:\nSellist bussi toodeti kuni aastani 2008.\n03-08-2019, 20:46 PM\n(Seda postitust muudeti viimati: 03-08-2019, 20:50 PM ja muutjaks oli cesium.)\n14-04-2020, 16:34 PM\nOskab keegi kinnitada või ümber lükata? Naised saunas rääkisid et uue vabariigi aegses MNT registris oli algusaastatel arvel lausa üks Ikarus 556, ehitusaastaks 1972. Eksisteeris ainult paberites või oli tol ajal veel olemas? Tänaseks ilmselt vanaraud...\n19-04-2020, 18:03 PM\n(Seda postitust muudeti viimati: 19-04-2020, 18:07 PM ja muutjaks oli BUS-127.)\n(14-04-2020, 16:34 PM)HendrikR Kirjutas: Oskab keegi kinnitada või ümber lükata? Naised saunas rääkisid et uue vabariigi aegses MNT registris oli algusaastatel arvel lausa üks Ikarus 556, ehitusaastaks 1972. Eksisteeris ainult paberites või oli tol ajal veel olemas? Tänaseks ilmselt vanaraud...\nVõib-olla see: https://forum.automoto.ee/showthread.php...#pid136637